ئاسێنسیۆ تا 2020 دوورده‌كه‌وێته‌وه\nله‌رووداوێكی هاتووچۆدا كه‌سێك گیانی له‌ده‌ستدا\n2019-07-24 [07:52 AM]\nماركۆ ئاسێنسیۆ، یاریزانی لاوی یانه‌ی ریال مه‌درید تووشی پیكانێكی قورس بووه و له‌وانه‌یه ماوه‌یه‌كی زۆر له یاریگه‌كان دوور بكه‌وێته‌وه.\nله یاری ریال مه‌درید و ئارسیناڵی ئینگلیزی، له جامی پاڵه‌واناندا، ئاسێنسیۆ تووشی پێكان بوو، كاتێك به‌ر پیێر ئۆبامیانگی هێرشبه‌ری ئارسیناڵ كه‌وت و له یاریگه چووه ده‌ره‌وه و له رێگه‌ی ئه‌مبۆلانسه‌وه گه‌یێنرایه نه‌خۆشخانه.\nئاسێنسیۆ له گێمی دووه‌مدا چووه نێو یاریگه و گۆڵی یه‌كسانبوونی بۆ ریال مه‌درید تۆماركرد، به‌ڵام دوای 20 خوله‌ك له یاریكردن تووشی پێكان بوو، كه پاش یارییه‌كه زینه‌دین زیدانی راهێنه‌ر، گوتی "پێده‌چێت پێكانه‌كه‌ی ئاسێنسیۆ قورس بێت".\nهه‌رچه‌نده ریال مه‌درید هێشتا هیچ بڵاوكراوه‌یه‌كی له‌باره‌ی پێكانه‌كی ئاسێنسیۆ رانه‌گه‌یاندووه و ماوه‌ی دووركه‌وتنه‌وه‌كه‌یشی دیاری نه‌كردووه، به‌ڵام ئاماژه‌كان بۆ ئه‌وه ده‌چن كه پێكانه‌كه‌ی قورس بێت.\nرۆژنامه‌ی ماركای نزیك له یانه‌ی ریال مه‌درید، رایگه‌یاند "پێكانه‌كه‌ی ئاسێنسیۆ زۆر قورسه، یه‌كێك له به‌سته‌ره‌كانی ئه‌ژنۆی تووشی پچڕان بووه". ماركا هه‌روه‌ها ده‌شڵێت "ئاسێنسیۆ به‌هۆی ئه‌و پێكانه‌وه ماوه‌ی 8 مانگ له یاریگه‌كان دوورده‌كه‌وێته‌وه".


هۆپ هایکس لە دامەزراوەی ترەمپدا\n2020-10-04 1881 جار\nناوی هۆپ هایکس، لە رۆژانی رابردوودا تەواوی میدیای جیهانی تەنیوە، ئەمە پاش ئەوەی دۆناڵد ترەمپ، سەرۆکی ئەمریکا، تووشبوونی خۆی و میلانیای هاوژینی بە کۆرۆنا راگەیاند.\nناوی هۆپ لە دۆسێی نەخۆشکەوتنەکەی ترەمپدا، ئەوکات کەوتە ناو ناوانەوە، کە ماوەیەکی کەم پاش تووشبوونی سەرۆک و خانمی یەکەمی وڵات، میدیاکانی ئەمریکا ئاماژەیان بەوەدا، هۆپ هایکس گوێزەرەوەی نەخۆشییەکە بووە بۆ ترەمپ و میلانیا.\nهۆپ لە بنەمادا، راوێژکار و نزیکترین کەسی ترەمپە لە کۆشکی سپیدا، ئەو پێشتر لەگەڵ سەرۆکدا کاریکردووە، بەڵام جارێک دەستی لەکارەکەی کێشایەوە، بەرلەوەی بگەڕێتەوە کۆشکی سپی.\nهۆپ نزیکترین کەسە لە ترەمپەوە کە پێشتر تووشبوونی بەکۆرۆنا راگەیێندراوە. ئەو یاوەری سەرۆک بوو لە گەشتی ویلایەتی ئۆهایۆدا، بۆ بەشداریکردن لە یەکەم دیبەیتی تەلەڤزیۆنی نێوان بەربژێرانی پۆستی سەرۆکی وڵات، کە هەفتەی پێشوو بەڕێوەچوو. سەرچاوەکان گوتیان هۆپ کاتێك لە فڕۆکەی سەرۆکایەتیی ئەمریکا دابەزیوە، دەمامکی نەپۆشیووە.\nهایکس، ترەمپی تووشی کۆرۆنا کردووە؟\nپێنجشەممەی رابردوو، دۆناڵد ترەمپ لە توویتێکدا نووسی: "هۆپ هایکس کە زۆر لێبڕاوانە لە ماوەی رابردوودا بەبێ پشوودان کاریکردووە، تووشی کۆرۆنا بووە و ئەوەش رووداوێکی ناخۆشە".\nسەرۆکی ئەمریکا بە کەناڵی 'فۆکەس نیوز'ی راگەیاندبوو، هۆپ زۆرینەی کات دەمامکی بەکارهێناوە، بەڵام لەگەڵ ئەوەشدا دووچاری پەتاکە بووە.\nلە زۆربەی کۆبوونەوەکانیدا لەگەڵ راوێژکار و یاریدەدەرەکانی، ترەمپ دەمامکی نەپۆشیووە. لە دوای دیبەیتەکە و لە کاتی گەڕانەوەدا بۆ واشنتن، هۆپ لە نێو فڕۆکەی سەرۆکایەتیدا هەستی بەنیشانەکانی کۆڤید 19 کردووە، بۆیە هەر لەوێدا کەرەنتینکراوە.\nهۆپ حەزی بەدەرکەوتنە لە میدیاکاندا، نمایشکاری جلوبەرگ بووە و هێشتا تەمەنی تەنیا 31 ساڵە، جوانکیلە و دەم بەخەندەیە، لەبەردەم کامێراکاندا دەردەکەوێت و لەپاڵ سەرۆکدا، دەدرەوشێتەوە، بەڵام پێشتر هیچ کارێکی سیاسی نەکردووە.\nهۆپ هایکس پێشتر وتەبێژی هەڵمەتی هەڵبژاردنەکانی سەرۆک بوو لە 2016دا، دواتر کاتێک ترەمپ بووە سەرۆکی وڵات، ئەو پۆستی بەڕێوەبەری پەیوەندییەکانی کۆشکی سپی وەرگرت.\nلە ئاداری 2018دا دەستیلەکارکێشایەوە و بووە گەورە بەرپرسی پەیوەندییەکانی 'رۆبێرت مێردۆخ' بزنسمان و خاوەنی کەناڵی 'فۆکەس نیوز'، دواتر لە شوباتی ئەمساڵدا گەڕایەوە بۆ کارکردن لە کۆشکی سپی لە پۆستەکەی خۆید\nلەدایکبوون و گەورەبوون\nهۆپ شارلۆت هێکس، ساڵی 1988 لە ویلایەتی کۆنیتێکت، لەدایکبووە، ماڵباتەکەی مێژوویەکی بەرچاویان لە ئیدارەی ئەمریکادا هەیە. دایکی هۆپ یاریدەدەری کارگێڕیی یەکێک لە کۆنگرێسمانە دیموکراتەکان بووە، لە کاتێکدا باپیری و نەنکی لە دایکەوە، لە وەزارەتە جیاوازەکانی وڵاتدا کاریان کردووە.\nلە مێردمنداڵیدا، هۆپ وەک نمایشکاری جلوبەرگ کاریکردووە، لە بەرگی چەندین گۆڤاری بەناوبانگی ئەمریکا کە تایبەت بوون بە نمایشی جلوبەرگ، دەرکەوتووە، لە زانکۆ زمانی ئینگلیزی خوێندووە و ساڵی 2010 خوێندنی زانکۆی تەواوکردووە، پاشان خەونەکانی پاڵیان بەوەوەنا، رووبکاتە نیویۆرک بۆ دۆزینەوەی کار و درەوشانەوەی زیاتر.\nهۆپ لە دامەزراوەی ترەمپدا\nساڵی 2012، هۆپ لە کۆمپانیایەکی نیویۆرک وەک بەرپرسی پەیوەندییە گشتییەکان دەستبەکاربوو، هەر لەوێوە پەیوەندی و ئاشنایەتی لەگەڵ ئیڤانکای کچی ترەمپدا دروستکرد. ئەو لە هێڵی جلوبەرگە تایبەتەکانی ئیڤانکادا دەستبەکاربوو، دواتر چووە ناو پرۆژە گەورەکانی دامەزراوەی ترەمپەوە. لە ئابی 2014دا بەفەرمی پەیوەندی بە دامەزراوەی ترەمپەوە کرد بە دەوامی تەواوەتی، بەوەش بووە یاریدەدەر و هاوکاری ئیڤانکا لە نێو تاوەری ترەمپدا، کە گەورەترین پڕۆژەی بزنسی ترەمپە. لە تشرینی یەکەمی 2014دا بەفەرمی کارەکانی لەگەڵ دۆناڵد ترەمپ، دەستپێکرد.\nلە کانوونی یەکەمی 2015دا، لەلایەن ترەمپەوە بۆ پۆستی سکرتێری رۆژنامەوانی هەڵمەتەکانی سەرۆکایەتی هەڵبژێردرا، ئەوکات تەمەنی تەنیا 24 ساڵ بوو، پێشتریش نەکاری لەو شێوەیە و نەکاری سیاسی نەکردبوو.\nکاتێک ترەمپ هەنگاوەکانی بۆ بەربژێربوون بۆ سەرۆکایەتی ئەمریکا، چڕکردەوە و بڕیاری یەکلاکەرەوەی بۆ چوونە ناو هەڵبژاردنەکانی سەرۆکایەتی دا، ترەمپ ئەوی لە نێوان خۆ یەکلاکردنەوە لە هەڵمەتەکانی هەڵبژاردن یان گەڕانەوە بۆ دامەزراوەی ترەمپ سەربەست کرد، هۆپ دامەزراوەکەی هەڵبژارد، بەڵام ترەمپ داوای لێکرد لە تیمە سیاسییەکەیدا بمێنێتەوە و ئەویش بەو داوایە رازیبوو.\nهۆپ لە هەڵمەتەکانی هەڵبژاردنی سەرۆکایەتیی ترەمپدا، رۆڵی کۆنترۆڵکەری چاوپێکەوتنە میدیایی و تەلەڤزیۆنییەکانی دەبینی، ئەو بڕیاری دەدا کام پەیامنێر رێگەی چاوپێکەوتنی لەگەڵ بەربژێرەکەی سەرۆکایەتیدا پێبدرێت. ئەو هەروەها سەرپەرشتی ئەکاونتی ترەمپی لە توویتەردا دەکرد، بەرپرس بوو لە داڕشتنەوەی زمانەوانیی توویتەکاندا.\nلە ئابی 2017دا، بەبەرپرسی پەیوەندییەکانی کۆشکی سپی لەلایەن سەرۆکی وڵاتەوە دامەزرێنرا، پاش دوورخستنەوەی ئانتۆنی سکارامۆچی لەو پۆستە، لە دوای تەنیا دە رۆژ لە دەستبەکاربوونی ترەمپ بە سەرۆکی وڵات.\nهۆپ لە پۆستە نوێیەکەی ناو کۆشکی سپی بەردەوام بوو، بەڵام لە شوباتی 2018دا دەستلەکارکێشانەوەی لە پۆستەکەی راگەیاند. لە دانیشتنێکی پرسیارکردنی بەردەم ئەندامانی لیژنەیەکی هەواڵگریی لە ئەنجوومەنی نوێنەران، هۆپ دانی بەوەدانا هەندێکجار وەک بەرپرسی پەیوەندییەکانی کۆشکی سپی، ناچارە "درۆی سپی" بکات.\nئەوکات ئەندامانی لیژنە پەرلەمانییەکە، لێکۆڵینەوەیان لەو دەنگۆیانە دەکرد، کە باسیان لە دەستهەبوونی رووسیا لە هەڵبژاردنەکانی سەرۆکایەتی ئەمریکادا دەکرد. هۆپ لەسەر دروستیی دەستهەبوونی رووسیا لە هەڵبژاردنەکان، پرساندنی لەگەڵدا دەکرا.\nرۆژی دوای پرساندنەکە، کۆشکی سپی، نیازی هایکسی لەدەستلەکارکێشانەوە لە پۆستەکەی راگەیاند، گوایە ئەو ماوەیەکی زۆرە بەنیازی ئەو هەنگاوەیە. لە ئاداری هەمان ساڵدا بە فەرمی وازهێنانی لە کارەکەی راگەیاند.\nئەوکات سارە ساندەرز، گوتەبێژی کۆشکی سپی رەتیکردەوە دەستلەکارکێشانەوەی هایکس پەیوەندی بە پرساندنەکەوە هەبووبێت.\nترەمپ: هۆپ ناوازەیە\nلە راپۆرتێکی رۆبێرت مولەر، کە پێشتر بەرپرسی 'ئێف بی ئای' بووە و بەرپرسی لێکۆڵینەوە لە دۆسێی دەستهەبوونی رووسیا لە هەڵبژاردنەکانی سەرۆکایەتی ئەمریکای لە ئەستۆ بوو، زیاتر لە 180 جار ناوی هۆپ هێنراوە، وەک یەکێک لە رێکخەرانی پەیوەندی نێوان یاریدەدەرەکانی ترەمپ و حکومەتی رووسیا، بەڵام لە دانیشتنی پرساندنەکەدا لە کۆنگرێس، لە حوزەیرانی 2019، پارێزەرەکانی ترەمپ رێگەیان نەدا ئەو وەڵامی 155 پرسیاری لیژنەکەی کۆنگرێس بداتەوە، ئەمەش بەبیانووی هەبوونی پارێزبەندی بۆ هۆپ.\nکاتێک وازهێنانی لە کۆشکی سپی راگەیاند، دۆناڵد ترەمپ لە بڵاوکراوەیەکی تایبەتی کۆشکی سپیدا لەوبارەیەوە، گوتی "هۆپ ناوازەبوو، کارێکی نایابی دەکرد"، لە کاتێکدا هایکس گوتبووی "وشەم نییە بۆ دەربڕینی گونجاو، لە بەرامبەر پێزانینم بۆ سەرۆک ترەمپ"، ئەوکاتیش هۆکاری راستەقینەی دەستلەکارکێشانەوەکە ئاشکرا نەکرا.\nهۆپ بەشێوەیەکی گشتی بەکەسێکی نهێنیپارێز و متمانەداری ترەمپ دادەنرێت، لە دانیشتنەکەی کۆنگرێسدا تەنیا وەڵامی ئەو پرسیارانەی دایەوە، کە پێشتر یاریدەدەرەکانی ترەمپ لەسەر رێککەوتبوون.\nگەڕانەوە بۆ کۆشکی سپی\nلەماوەی دوورکەوتنەوەیدا لە کۆشکی سپی، هایکس لە کۆمپانیای 'فۆکەس' دەستبەکاربوو، وەک بەرپرسی یەکەمی پەیوەندییەکانی بەڕێوەبەر و جێگری بەڕێوەبەری جێبەجێکاری کۆمپانیاکە. ئەو لەو کارەدا نزیکەی یەک ملیۆن دۆلاری دەستکەوت.\nلە ئاداری 2020دا جارێکی دیکە هایکس گەڕایەوە کۆشکی سپی، ئەو سەرەتا بە یاریدەدەری گارید کۆشنێر، راوێژکاری ترەمپ دەستبەکاربوو. ئەو خاوەنی بیرۆکەی هەڵگرتنی ئینجیل و رێڕۆیشتنی ترەمپە، بۆ کەنیسەی قەدیس یۆحەنا لە کۆشکی سپییەوە، کاتێک ناڕەزایەتیی فراوان وڵاتەکەی گرتەوە، بەهۆی کوژرانی جۆرج فلۆیدی هاونیشتمانیی رەشپێست، لەسەردەستی پۆلیسی ئەمریکا.\nچۆن لە ترەمپ دەڕوانێت؟\nلە کاتێکدا ترەمپ بە سەرۆکێکی مێشک وشک و سەرسەخت دادەنرێت و هەڵسوکەوت و لێدوانەکانی زۆرجار دەبنە مایەی رەخنەی تووندی رکابەرەکانی، هایکس بەپێچەوانەوە تەماشای سەرۆک دەکات. هەندێک پێیانوایە ترەمپ پێویستی بەوە هەیە، کەسێک رێگری لێبکات لە هەڵسوکەوتەکانیدا و سنوور بۆ قسەکانی دابنێت، بەڵام ئەو خانمە بەپێچەوانەوە بیر دەکاتەوە.\nئەوانەی لە پەیوەندی نێوان هایکس و ترەمپ وردبوونەتەوە، وتویانە هایکس هەوڵنادات ترەمپ لە هەندێک هەڵسوکەوتە نامۆ و بۆچوونە تووندەکانی پاشگەز بکاتەوە و بیانگۆڕێت، بەڵکو بەپێچەوانەوە یارمەتیدەدات بۆ ئەنجامدانی ئەوەی خۆی حەزی لێیەتی. بەڵام هەندێکجاریش رووبەڕووی دەبێتەوە و لە دژی بۆچوونەکانی ئەو قسە دەکات.\nهایکس بەیەکێک لە نزیکە راستەقینەکانی ماڵباتی ترەمپ و ئاگاداری نهێنییەکانی دادەنرێت، ئەو شیوی شەممان کە (ژەمێکی تایبەتی ئاینی جووەکانە) لەگەڵ ئیڤانکا ترەمپ و گارید کۆشنێردا دەخوات. یەکێکیش بوو لەو کەسە دەگمەنانەی، ترەمپ بۆ چاوپێکەوتن لەگەڵ پاپای ڤاتیکان لە ئایاری 2017دا دەستنیشانی کرد.\n1نرخی دۆلار بەرزبووەوە\n2سبەی سێ شەممە مووچەی ئەم شوێنە دابەشدەكرێت\n3كونسوڵی ئێران ستافی درامای كرێچیەكان بەسەردەكاتەوە\n4وەزارەتی تەندروستی: زۆرترین تووشبوون بە کۆرۆنا لە هەرێمی کوردستان تۆمارکرا\n5نرخی بەنزین كەم دەكرێتەوە\n6KNA بەرنامەى کارى ئەنجومەنى وەزیران ئاشکرا دەکات\n7لە هەولێر گردبونەوە دەستیپێكرد\n8نرخى دراوەکان لە بازاڕەکانى هەرێم\n9نرخی هێلکە له بازاڕدا بۆ دوو هێندە بەرزبووەوە\nچ گۆڕانکارییەک لە پێشە؟ کۆتایی سزای چەک لەسەر ئێران\nگەشتەكەی سەرۆكوەزیرانی عێراق دۆسێی سەربازی مانەوەی هێزەكانی هاوپەیمانان پرسی كۆچبەران هەڵبژاردن داهاتووی سیاسی و دیبلۆماسی عێراق\nئیسرائیل بەرەو ڕێككەوتنامەی نوێ


سیستمی لامەركەزی جێبەجێ نەكرێت بوونی ئەنجومەنی پارێزگاكان بارە بەسەر خەڵكەوە\nچالاکیەکانی ڕیکخراو 2018-02-04 358 جار بینراوە کۆمێنت\nرۆژی شەممە ( 3-2-2018)، بەرنامەی حەوتەمی (ئەنجومەنی پارێزگای سلێمانی و هاووڵاتیان) بەمیوانداری هەریەكە لە بەڕێزان (ئەكرەم شەریف) ئەندامی لیژنەی شارەوانی و و لیژنەی پیشەسازی و وزەی ئەنجومەنی پارێزگا و (میدیا شێخ ئەحمەد) سەرۆكی فراكسیۆنی خزمەت و جێگری سەرۆكی لیژنەی تەندروستی لە ئەنجومەنی پارێزگا.\nسەرەتا بەڕێز (ئەكرەم شەریف) ئاماژەی بەوەدا كە سەرەكیترین گرفت لەبەردەم لیژنەی شارەوانی ئەنجومەن جێبەجێ نەكردنی یاسایە وەك خۆی.\nوتیشی: لە بواری تیۆری بڕیاری باشمان داوە بۆ جێبەجێ كردنی سیستمی لامەركەزی، بەڵام پێویستە حكومەت جێبەجێی بكات، چونكە ئەگەر جێبەجێ نەكرێت ئێمە وەكو ئەنجومەن هیچ ئیزافەیەكمان نابێت، جگە لە دروستكردنی بارگرانی لەسەر خەڵك.\nلەبارەی زیادەڕۆییەكان و هەوڵەكانی تاپۆكردنی زەوی و خانوە زیادەڕۆكان و بەكارهێنانیان بۆ بەرژەوەندی حزبەكان لەكاتی بانگەشەی هەڵبژاردن، ئەكرەم شەریف ئەوەیخستەڕوو كە ئەوان رێگریی لە هەر كارێكی نایاسایی و هەر كارێك دەكەن كە بەرژەوەندی گشتی تێدا بكرێتە قوربانی بەرژەوەندی كەسی و تایبەت.\nلەبارەی ئەنجومەنی شارەوانییەكانیشەوە وتی: دەبوایە هەر لەسەرەتاوە ئەنجومەنی پارێزگا كاری بۆ دروستكردنەوەیان بكردایە.\nمیدیا شێخ ئەحمەد: دەسەڵات رێگری بۆ ئەنجومەنەكان دروستدەكات بۆ ئەوەی ئەنجومەنەكان هەڵوەشێنرێنەوە.\nپاشان لە تەوەری دووەمی بەرەنامەكەدا بەڕێز (میدیا شێخ ئەحمەد) سەرۆكی فراكسیۆنی خزمەت و جێگری سەرۆكی لیژنەی تەندروستی ئەنجومەن ، ئاماژەی بە بارودۆخی تەندروستی لە سلێمانی دا و وتی: كەرتی تەندروستی لە سلێمانی باشە بەڵام زۆر نا و لە ئاستی شارێكی پێشكەوتوودا نییە.\nوتیشی: هەوڵی زۆرمان داوە بۆ یەكخستنی نرخی دەرمان و نۆرینگەكان و شوێنەكانیان لەگەڵ وەزیری تەندروستی و بەڕێوەبەری گشتی تەندروستی قسەمان كردووە و پێشنیارمان بۆ كردوون.\nئەوەشیخستەڕوو كە رۆژی یەكشەممە (4-2-2018) لیژنەی تەندروستی كۆدەبێتەوە و باس لە بانگهێشتكردنی بەڕێوەبەری تەندروستی سلێمانی بە وەكالەت دەكرێت تا بزانن بەرنامەی چییە بۆ تەندروستی سلێمانی.\nلەبارەی فراكسیۆنی خزمەت و ئەو دەنگۆیانەی كە باس لە هەڵوەشاندنەوەی دەكەن، تەئكیدی كردەوە كە فراكسیۆنەكەیان ماوە و بەردەوامە لە كارەكانی و وتیشی: مەكتەب سیاسییەكان دروستیان كردووە و هەر ئەوانیش دەتوانن هەڵیوەشێننەوە.\nهاوكات بە مافی خۆیانیزانی كە ئەوەی بە پێی یاسا بۆیان دیاریكرداوە وەریبگرن ، وەك بوونی پاسەوان و ئۆتۆمبێل بەڵام تا ئەو كاتەی ئەندامی ئەنجومەنن و پاشان رادەستی حكومەت یان ئەندامانی دوای خۆیانی بكەن.


بۆ رێگریکردن لە دزینی بەرهەمەکانی؛ ئەپڵ پلانێکی نوێی ئاشکرا کرد\n3248 جار خوێندراوەتەوە\nلەدوای سەرکەوتنی دواین پلانی ئەپڵ بۆ رێگریکردن لە دزینی بەرهەمەکانی کۆمپانیای ئەپڵ بەنیازە پلانێکی نوێ جێبەجێبکات.\nماڵپەڕی ماک رومەرزی سەر بە کۆمپانیای ئەپڵ ئاماژەی بەوەداوە، کۆمپانیاکە پلانی داناوە کۆگاکانی ئەپڵ ئاگادار بکاتەوە لە هەبونی مۆبایلی دزراو و کۆگاکان رێگریبکەن لە کڕین و چاککردنەوەی ئەو مۆبایلانە.\nئاشکراشیکرد، بەگوێرەی پلانە نوێیەکەی ئەپڵ بەکارهێنەران دەتوانن داتای تایبەتی خۆیان لە لیستی جیهانی جی ئێس ئێم ئەی دیڤایس دابنێن کە سیستمێکە کە هەموو کەسێک دەتوانێت لە رێگەوە هۆشیاری بدات لە ونبونی مۆبایلەکەی.\nلە پلانەکەی ئەپڵدا، ئەگەر کەسێک ئایفۆنێکی دزراو بهێنێت بۆ کۆگاکانی ئەپڵ یان هەر کۆگایەکی تر بۆ فرۆشتنی، سیستەمەکانی کۆگاکان ئاگادار دەکرێنەوە کە ئەو مۆبایلە دزراوە و لە مامەڵەکردنیان لەگەڵ بەکارهێنەرەکەی دورکەونەوە.\nئەمەش لەکاتێکدایە، پێشتر ئەم پلانەی ئەپڵ لەلایەن ئەپڵ کۆمپانیاکانی ئۆتۆمبێلەوە بەکاردەهات بۆ رێگرتن لە دزینی ئامێری ستریۆ، ئەمەش وای لێ دەکات زۆر ئاڵۆز بێت و ئاسان نەبێت لە سەیارەکانی تر دا دای بمەزرێت.


Welthungerhilfe: رێکخراوا WHH لعێراقێ - شوپ\nدادگەھا قەیدکرنێ: بۆنن\nھەژمارا قەیدکرنێ: VR 3810 ھەژمارا پێناسەیا:\nھەژمارا پێناسەیا: DE812801234\nWelthungerhilfe ژ ئالیێ رێڤەبەریا باجێیا ئەلمانی ڤە وەکی رێخستنەک نە-قازانج تێتە ناس کرن؛ ئەو ژ باجا داھاتیێ مافە.\nلژنەیا رێڤەبرا دەستھەقێ\nسەکرەتەرێ گشتی: ماتیاس مۆگە (Mathias Mogge)\nکارمەندێ بلندێ دارایی: کرستیەن مۆنگ (Christian Monning)\nسيمون بوت (Simone Pott)\nئولرچ سچلەنکەر(Ulrich Schlenker)\nتەلەفۆن: +49 (0) 228-2288\nفاكس: +49 (0) 228-2288 333\nDeutsche Welthungerhilfe e.V. - Berlin Office\nتەلەفۆن: +49 (0) 30-288749 11\nفاكس: +49 (0) 30-228749 19\nمافێ تەلیفا وێنەیێ ژ بۆ www.welthungerhilfefe.org\nمافێ تەلیفێ ل سەرناڤێ وێنەیان ژ بۆ وێنەیێن ژ ئالیێ وێنەگرێن بیانی ئان کارمەندێن Welthungerhilfe ھاتیە بجھ کرن. Welthungerhilfe ھەر تم خوەدیێ مافێ تەلیفێیێ وێنەیانە بێیی ئاگەھداریا تەلیفێ کو ل سەر مالپەرێ تێ نیشاندان.\nتەڤی کو ئەم ھەمی بابەتان ب بالداری لێکۆلین دکن، لێ ئەم ژ بۆ ناڤەرۆکا گرێدانێن دەرڤەیی تو بەرپرسیاریێ قەبوول ناکن. بەرپرسیاریا وان ناڤەرۆکێن دەرڤەیی تەنێ ل سەر ملێ ئۆپەراتۆرێن رووپەلێن گرێدایییێن ب ڤی رەنگی نە.\nگلیا سەر بکارانینا دانەیێن مە\nئەم ل ڤر ب ئەشکەرەیی بکارانینا ئاگەھداریێن پێوەندیێ ژ ئالیێ کەسێ سێیەمین، ل گۆری پێویستبوونا رادەستکرنا بەرھەما چاپ بوویی، ژ بۆ ڤەگوھەستنا بابەتێن رەکلامی و ئاگەھداریا نەخوەستی، گلی دکن. ئۆپەراتۆرێن ڤان رووپەلان مافدارن ئەگەر ئاگەھداریێن رەکلامی، وەکی ئەمالێن سپام، ب نەخواسیی بێنە رادەستکرن، تەدبیرێن قانوونی بشۆپینن.


ئه‌گه‌ر ئه‌زانن خه‌ونه .... بۆچى ڕامان ئه‌چڵه‌کێنن\nخه‌ونه‌کان ئاوهان .. زۆر جار مرۆڤ له نێو قووڵاى خه‌ونێکى پڕو چڕدا ، ژیانێکى ئاشتى و ئازادى و دیموکراسى و خاوه‌ن کۆشک و ته‌لار و پڕ خواردن و دوور له برسێتى ده‌بینێت .. له‌دواى هه‌ر خه‌ونێک ،، خه‌وێکى تریش دێت !!\nجارێک ده‌فڕیت و جارێک له زیندان و لێ پرسینه‌وه و جارێکى تریش بزر بوون و وێڵى به‌دواى که‌سێکدا .. ئیدى ئه‌مه خه‌ونێکى نه بڕاوه‌یه ، بۆچى خه‌ونه‌کان ده‌که‌نه ڕاستى و ڕاده‌چڵه‌کێین و له‌خه‌ونه‌که تاڵ تر ده‌بێت ! و هه‌موومان باجه‌که‌ى بده‌ین ، تۆ بڵێى خه‌ونه‌که‌ى من و که‌سێکى جیهانى یان ئه‌وروپى هه‌مان خه‌ون بێت ؟\nمن له ناو ژان و ژیان و ئازارو وێران کارى و چیا و ساردى و ڕه‌ق بوونه‌وه وئۆردوگا گه‌وره‌بووم .من خاوه‌نى مێژووه داڕماوه‌که‌ى سه‌ده‌ى چاخه به‌ردینه‌کان و ناوه‌ڕاست و ڕێنسانس و هاوچه‌رخم . من خاوه‌نى هه‌زران شه‌هیدى ئه‌م ووڵاته‌م .\nمن خاوه‌نى که‌له‌سه‌رى بێ ناسنامه‌م .. من باره کۆڵه‌که‌م ئه‌وه‌نده قورسه .. پێم هه‌ڵناگیرێت و که‌سیش هاوکارم نى یه ! له‌ناو قوڕو لیتاوێکم وا خه‌ریکه قووتم ئه‌دات .. !\nئه‌ى بۆ له خه‌وه تاڵ و ناشیرینه‌کان یان هه‌ره جوانه‌کان ڕامان ده‌چه‌ڵه‌کێنن و ده‌مانکه‌نه قوربانى و باجه‌که‌ى بده‌ین ! ئه‌مه ته‌نها خه‌وێکه‌و هیچى تر ..\nکه‌چى له‌خه‌وه‌که‌شدا دژایه‌تى یه‌کتر ده‌که‌ن ، بۆ خۆت ده‌بێت خه‌وى جوان ببینیت وه بۆ منیش کڵۆڵى و کوێره‌وه‌رى .. ئه‌مانه ئه‌گه‌ر ڕاست بن .. خه‌و نه‌بن چى ڕوو ده‌دات ؟\nوه‌کو ئه‌وه‌ى ڕوویدا !\nئێمه ده‌بینه مرۆڤى ژێر تونێله‌کان .. سه‌رابه‌کان .. مردوو خۆره‌کان .. زه‌لیل زه‌لیل ناتوانن ته‌مه‌شاى یه‌کتر بکه‌ین .. من کۆیله‌یه‌تیم پێ باشتره وه‌ک له‌وه‌ى درۆ بکه‌ین له خه‌ونه‌کانماندا !!


بۆکان ئەمساڵیش ماملێ‌ی لەبیر نەکرد. – ماڵپەڕی فەرمیی ماملێ\nبۆکان ئەمساڵیش ماملێ‌ی لەبیر نەکرد.\n24/01/2018 ماڵپەڕی فەرمیی ماملێMamlê\nلە شاری بۆکانی لانکی کوردایەتی و بێشکەی ئەدەب و کانگای هونەر، ئەمساڵیش چەشنی ساڵان، یادی ماملێ کرایەوە. لە بۆکان گرنگ نییە ژیان تا چ ئاستێک دژوارە و کۆسپی بەردەمی ژین چەند زۆرن، گرنگ نییە گورگە دڕەکان چڵۆن سەرداو و بنداویان لێگرتوون، گرنگ نییە بەکام درووشم، بەکام هۆتاڤی شیرین، ژەهراویمان دەکەن و زمان و ڕێنووسمان دەبووغزێنن و دەیتوێننەوە. ئەوەی گرنگە ئەوەیە کە بۆکان، لە چەپەری پێشەوە و لە مەتەرێزی کۆردایەتی دا لە سیلە دایە و بۆ پاراستنی زمان و فەرهەنگمان حەماسە دەئافرێنن. ئەوان بە پەروەردەکردنی دەیان کوردیزان و شارەزا و دڵسۆزی زمانی کوردی، سروودی (ئەی ڕەقیب، ماوە قەومی کورد زمان)مان بۆ دەڵێنەوە.\nیاد کردنەوەی ئەدیب، هونەرمەند، زانستیکاران و داهێنەرانی کورد، یەک لە چەکە کاریگەرەکەیانە کە لە بەکارهێنانی ئەو چەکە دا، لینگەیان نییە.\nشاراوە نییە کە گرفت و بەربەستەکان بۆ کردنەوەی یادێکی ئاوا کە بە پلان و پێشتر داڕێژراو بێت، چەندە زۆرن و چەندە دژوارە بەڵام، برک و ژانێکی نیشتمانپەروەرانە و هەستی وڵاتخۆشەویستی، وا لە مرۆڤی دەروەست دەکات تا هەر گرفتێک نەدیو بگرێت و بەزیو بکات بۆیە، یادی ماملێ‌یان لە کەشێکی کوردانە و دۆخێکی خۆمانە دا بەڕیوە برد. بەپێی ئەو زانیارییانەی کە بەدەستی ماڵپەڕەکەمان کەوتووە، ڕۆژی چوارشەم ڕێکەوتی ٤ی ڕێبەندانی ١٣٩٦ی هەتاوی/24/٠١/٢٠١٨ زایینی، کۆڕی ئاسایی (کۆمەڵەی/ئەنجومەنی ئەدەبی بۆکان) تەرخان کرا بۆ یادکردنەوەی ماملێ.\nخوێندنەوەی شێعر ، پەخشان، تێڕوانینی ڕەخنەگرانەی هونەری/ئەدەبی و باسکردنی زانستییانە لەسەر لایەنە ئەرێنی و نەرێنییەکانی ژیانی هونەریی ماملێ، ناوەرۆکی کۆڕەکەی پێکدەهێنا. لە ڕاپۆڕتەکە دا ئاوا هاتووە:\nسەرەتا کاک یاسینی قوڕەیشی، باسێک لەسەر ژیانی مامۆستا ماملێی کرد وەک (پێشکەشکار)\nخاتوو سەیدزادە خاقان باس لە مامۆستا ماملێ و ژیانی هونەرمەندی خوالێخۆشبوو\nو شێعرێکی پێشکەش بە مامۆستا ماملێ کرد.\nئومێد شادئەزوەن (ئارۆ)، باسی مامۆستا ماملێ وپێشکەش کردنی شێعر.\nخاتوو منیرە فەیزە (سابات) باس لە ژیانی مامۆستا ماملێ وپێشکەش کردنی شێعر.\nخاتوو ئامینە چاک، باس لە ژیانی مامۆستا ماملێ و پێشکەش کردنی شێعر وحەیران.\nکاک کاوە شەریفی، باس لە مامۆستا ماملێ و پێشکەش کردنی شێعر.\nکاک سەلاحی خزرنیژاد، پێشکەش کردنی شێعر.\nکاک ناسر ڕەسووڵی، باس لە مامۆستا ماملێ وقسە لەسەر موسیقای کوردی.\nخاتوو زیبا کەڕامەتخاە، پێشکەش کردنی شێعر.\nکاک خالید عەسکەری، باس لە ژیانی مامۆستا ماملێ.\nکاک حەسەن وەلەدی، پێشکەش کردنی شێعر.\n: BOKAN, MAHABAD, mameli, mamle, MAMLE ART CENTER, mamli, ئامینە چاک, ئومێد شادئەزوەن, ئەنجومەنی ئەدەبی, بۆکان, حەسەن وەلەدی, خالید عەسکەری, زیبا کەڕامەتخاە, سابڵاخ, سابڵاغ, سەلاحی خزرنیژاد, سەیدزادە خاقان, ماملی, ماملێ, ماملە, منیرە فەیزە, مەهاباد, مەڵبەندی هونەریی ماملێ, ناسرڕەسووڵی, کاوە شەریفی, یاسین قوڕەیشی


(5) باوکی وتی: ڕۆڵه گیان خه‌وه‌که‌ت مه‌گێڕه‌وه بۆ براکانت، نه‌وه‌کو به‌هۆی ئه‌وه‌وه فێڵێکت لێبکه‌ن و تووشی به‌ڵایه‌کت بکه‌ن (چونکه ئه‌م خه‌وه داهاتوویه‌کی بڵند بۆ تۆ ده‌گه‌یه‌نێت، ئه‌وانیش حه‌سوودیت پێده‌به‌ن) به‌ڕاستی شه‌یتانیش دوژمنێکی ئاشکرای ئاده‌میزاده.....\n(6) به‌و شێوه‌یه‌ش خوای په‌روه‌ردگارت تۆ دیاری ده‌کات و هه‌ڵتده‌بژێردیت (بۆ پێغه‌مبه‌رێتی) و هه‌ندێك لێکدانه‌وه‌ی خه‌وت فێر ده‌کات ونیعمه‌ته‌کانی خۆیت به‌سه‌ردا ته‌واو ده‌کات و هه‌روه‌ها به‌سه‌ر نه‌وه‌کانی یه‌عقوبیشدا، هه‌روه‌ك چۆن پێشتر نیعمه‌ت و پله‌وپایه‌ی بڵندی به‌خشی به‌باپیرانت که ئیبراهیم و ئیسحاقن، به‌ڕاستی په‌روه‌ردگارت زانا و دانایه.\n(7) سوێند به‌خوا بێگومان له‌م ڕووداوه‌ی یوسف و براکانیدا نیشانه‌ی زۆری (پێغه‌مبه‌رێتی محمدی) تێدایه بۆ که‌سانێك پرسیار ده‌که‌ن له‌و باره‌یه‌وه (به‌شوێن ڕاستێتی تۆدا ده‌گه‌ڕێن).\n(8) کاتێك براکانی یوسف وتیان: به‌ڕاستی یوسف و براکه‌ی (بنیامین) لای باوکمان، له ئێمه نازدارو خۆشه‌ویستترن، له‌کاتێکدا ئێمه کۆمه‌ڵێکی به‌هێزین، به‌ڕاستی باوکمان له سه‌رلێشێواویه‌کی ئاشکرادایه.\n(9) (له‌نێوان خۆیاندا هه‌ندێکیان وتیان) یوسف بکوژن، یان فڕێی بده‌نه شوێن و زه‌ویه‌کی دوور، ئه‌وکاته ڕووی باوکتان یه‌کلایی ده‌بێته‌وه بۆ ئێوه و خۆشه‌ویستیه‌که‌ی هه‌مووی بۆ ئێوه ده‌بێت، ئینجا دوای نه‌مانی یوسف ده‌بنه پێڕو نه‌وه‌یه‌کی چاك و ڕێك و پێك.\n(10) یه‌کێك له براکانی وتی: یوسف مه‌کوژن، به‌ڵکو بیخه‌ینه ناو بیرێکی قووڵه‌وه، دوایی کاروان دێت و ده‌یدۆزنه‌وه و ده‌یبه‌ن، ئه‌گه‌ر بڕیار بێت هه‌ر شتێکی لێ بکه‌ن.\n(11) (دوای ئه‌و بڕیاره هاتنه لای باوکیان و) وتیان: ئه‌ی باوکه ئه‌وه چیته له ئێمه دڵنیانیت له باره‌ی یوسفه‌وه، به‌ڕاستی ئێمه زۆر دڵسۆزی ئه‌وین و زۆر خۆشمان ده‌وێت.\n(12) به‌یانی بینێره له‌گه‌ڵمان با بای باڵی بدات گه‌مه‌و یاری بکات و بێگومان زۆر پارێزگاری لێ ده‌که‌ین و ئاگامان لێی ده‌بێت.\n(13) باوکیان وتی: من زۆر غه‌م و په‌ژاره ده‌مگرێت له‌وه‌ی ئێوه بیبه‌ن، ده‌ترسم گورگ بیخوات له‌کاتێکدا که ئێوه لێی بێ ئاگان (له‌به‌ر یاری و گه‌مه‌ی خۆتان).\n(14) کوڕه‌کان وتیان: سوێند به‌خوا ئه‌گه‌ر بێت و یوسف گورگه‌که بیخوات، له‌کاتێکدا ئێمه‌ش کۆمه‌ڵێکی به‌هێزین، به‌ڕاستی ئه‌وکاته ئێمه خه‌ساره‌تمه‌ندین (زه‌ره‌رمان له خۆمانداوه و شه‌رمه‌زاری لای تۆ ده‌بین).


ئایا تووڕه‌یی فریادڕه‌سی مرۆڤه؟\nهودا سابیر زه‌نگه‌نه\n(هەموو تووڕەییت دەرمەبڕە و لە هەمان کاتدا هەموو تووڕەییشت مەشارەوە)\nئایا تووڕەبوون حاڵەتێکی ئاسایییە؟\nتووڕەبوون حاڵەتێکی ویژدانیی سروشتییە. هەموو کەسێک، كاتێ تووشی بێزاری یان سەرنەکەوتن و دۆڕان یان هەستکردن بە ناپاکیی بەرامبەر یان هەر پێشیلکارییەک کە لەگەڵ سروشتى ئاساییی مرۆڤ نەگونجێت، پێیدا تێپەڕ دەبێت، بەڵام ئەوەی نائاسایییە ئەو تووڕەیییە گەشە بکات بۆ "توندوتیژی"، کە لە دواجاردا ژیانى سروشتیی مرۆڤ بەرەو ئاڵۆزى پەلکێش دەکات. مافی خۆتە تووڕە ببیت، لەبەر ئەوەی سۆزێکی بەهێز لە حاڵەتەکاندا کاردانەوەت تاقی دەکاتەوە، بەڵام گرنگە وەڵامدانەوەت شیاو بێت.\n"تووڕەیی"، لە سروشتى خۆیدا وەڵامدانەوەیەکی مرۆڤانەی ئاسایییە، كاتێك کە مرۆڤ هەست بە هەڕەشە یان بێزاری یان هێرشێک دەکات. لەو کاتەدا جەستەی مرۆڤ بە شێوەیەکی ئۆتۆماتیکی ئامادە دەبێت بۆ کاردانەوەى مێشک لە بەرامبەر ئەو کاریگەرییە دەرەکی و ناوەکییانەی کە دەبێتە فاکتەرى زیادبوونی لێدانەکانی دڵ و خێرابوونی هەناسەدان و دەبێتە هۆی زیادبوونی ڕژانی (ئەدرینالین ADRENALIN) له خوێندا و، بەم جۆرە مرۆڤ لە باری دەروونییەوە شێوانی زیاد دەبێت.\nئەمەش بەشێکە لەو هەستەی پێی دەگوترێت "تووڕەیی". لە ڕاستیدا "تووڕەیى" بە دەستکەوتێک دادەنرێت کە بە مرۆڤ بەخشراوه بۆ دەربڕینی ئەو پاڵنەرە قورسەی بە هەر هۆکارێک لەسەر دەروونی مرۆڤ دروست دەبێت.\nبەڵام ئەوەی لەسەر مرۆڤ پێویستە، ڕێکخستن و چۆنێتیی ڕەفتارکردنە لەگەڵ "تووڕەییی خود" و کەسانی دەوروبەر، نەک خۆدانەدەست تووڕەیی بە بیانووی دەربڕینى هەستێکی ئاسایی، چونکە نەتوانینی زاڵبوون بەسەر تووڕەییدا، دەبێتە هۆی توندوتیژی و زیانگەیاندن بە خود و کەسانی دەوروبەر.\nلێکۆڵینەوە زانستییەکان ئاماژە بە پلەکانی تووڕەیی دەکەن، بۆ نموونە تووڕەیی لە زمانی ئینگلیزیدا بە زیاتر لە مانایەک دێت و بۆ هەر مانایەک پلەیەکیان داناوە:\nوشەی "Anger" واتا ئەو هەستەی کە مرۆڤ خۆى هەستی پێ دەکات کە لە ئاکامی کردەیەک ئازاری پێ گەیاندووە یان لە ژیانیدا بەرەنگاری بووه‌تەوە، ئیتر ڕەنگە ئەو ئازارپێگەیاندنە دەروونی یان جەستەیی بێت، یان هەر بارودۆخێک بریندار یان بێزارى کردبێت. ئەمەش بە واتای جۆرێک لە بێزاری و تێکدانی باری دەروونی دێت.\nلە کاتێکدا وشەی "Wrath" بە مانای "توندی" دێت، کە هێمای بەرزترین پلەی تووڕەیییە، چونکە لەگەڵ تووڕەیییەکەدا جۆرێک لە ڕەفتاری "تۆڵەکردنەوە" و کرداری "شەڕانگێزی" دروست دەبێت.\nکەواتە هەستکردن بە "Anger" واتا "تەنیا توڕەبوون"، بەڵام هەستکردن بە "Wrath" واتا "دروستبوونی حەزی تۆڵەسەندنەوە"، ئیتر بە هەر جۆرێک بێت؛ ماددی بێت یان مەعنەوی.\nئەم لێکۆڵینەوانە دەمانگەیەننە ئەوەى کە هۆکارەکانى توڕەیى بناسین. دەکرێت بەم جۆرە پۆڵێنیان بکەین:\n* هۆکارە دەرەکییەکان:\nئەو هۆکارانەن کە لە دەرەوەی دەسەڵاتى خودی مرۆڤ دەبنە فاکتەرى هەڵچوون و هەستی تووڕەیی، کە زیاتر دەورووبەر و ژینگەی کەسەکە، لە کاریگەریی ئاستی توڕەیییەکەدا ڕۆڵ دەبینێت.\n* هۆکارە سایکۆلۆژییەکان (دەروونی):\nئەم هۆکارە، ڕاستەوخۆ پەیوەندیى بە تایبەتمەندییەکانى پێکهاتەى دەروونیی خودى مرۆڤەکەوە هەیە، کە زۆر جار دەبێتە هۆی دەربڕینى هەستى "تووڕەیی"، وەک (ترس، ڕاڕایی، نائومێدی، هەستکردن بە بێزارى). لێرەدا زاڵبوون بەسەر "توڕەیی"دا دەوەستێتە سەر توانای مرۆڤەکە، لە ڕووی "ئیرادە- ویست" و ئاستى تێگەیشتنی لە خودی خۆی.\n* هۆکارە فیزیۆلۆژییەکان (جەستەیی):\nئەو هۆکارە جەستەیییانەن کە مرۆڤ زۆر جاران لە نائاگاییدا تووشی دەبێت، وەک (کەمخەوی و ماندووێتی) و تووشبوون بە هەندێک نەخۆشیی درێژخایەن وەک (شەکرە، پەستانی خوێن و نەخۆشییەکانی دڵ)، هەروەها ڕۆژانى دوای مناڵبوون لە ئافرەتاندا. پێویستە ئاماژە بۆ ئەوە بکەین کە پێکهاتە و کاریگەریی کەسەکان لە ڕووی ئاستی "توندی" یان "خێراییی تووڕەبوون"ه‌وه، لە کەسێکەوە بۆ کەسێکى تر جیاوازە، چونکە وەڵامدانەوەی خودی مرۆڤ بۆ کاریگەرییەکان دەوەستێتە سەر (توانا، ئیرادە و تێگەیشتنی کەسەکان) بۆ تووڕەیی.\nلەسەر بنەمای شیکردنەوەى ئەو هۆکارانە، دەردەکەوێت کە ئاستى "تووڕەیی" لە کەسێکەوە بۆ کەسێکی تر جیاوازە. هەروەک لە سەرەتاوە باس کرا، "تووڕەیی" هەستێکی ئاساییی مرۆڤە، بەڵام تا ئەو ئاستەی ڕێک بخرێت، واتە نەگاتە ئاستی "توندی".\nلە لایەکی تریشەوە زانایانی دەروونناسی باس لە ئاستی تووڕەیی لە سروشتى مرۆڤەکاندا دەکەن، کە کاریگەریى "ژینگە و دەورووبەر" و هەندێ جاریش "بۆماوەیی"، لە دیاریکردنی ڕێژە و جۆرى "تووڕەیی"دا ڕۆڵ دەبینێت، بەڵام بوونی "تووڕەیی" لە هەموو مرۆڤەکاندا ئاسایییە و هیچ مرۆڤێکیش بەدەر نییە لە دەربڕینى ئەو هەستە سروشتییە.\nبۆ هەڵسوکەوتکردن لەگەڵ تووڕەیی، پێویستمان بە "ناسینی تووڕەیی"یە. هەستکردن بە "تووڕەیی" یەکێک لە خەسڵەتەکانی مرۆڤە. ئەوانەی کە تا ئێستا لە "تووڕەیی" تێ نەگەیشتوون و بە هەستێکی ناسروشتى لە قەڵەمی دەدەن و جیاوازی لە نێوان "توندی" و "تووڕەیی"دا ناکەن، زانستە مرۆڤایەتییەکان جه‌خت لەوە دەکەنەوە کە ئەوە تێڕوانینێکى هەڵەیە و غەدرێکی گەورەیە بەرامبەر ئەم هەستە "سروشتی و ئاسایی"یە دەکرێت و لە هەمان کاتدا "تووڕەیی" بە قۆناغێکی گەشەکردووی دادەنێن، وەک هەر بەشێک لە سروشتى پێکهاتەى مرۆڤ.\nزانایانی دەروونی و ئەو لێکۆڵینەوانەی کە لەسەر مرۆڤ کراون، هەڵسوکەوتکردن لەگەڵ "تووڕەیی" بەسەر دوو لایەندا دابەش دەکەن:\nلایەنی یەکەم: (چەپاندن- الکبت)، بە مانای شاردنەوەی هەست و دەرنەبڕینی:\nکەسانی هەڵگری ئەم بیروبۆچوونە داوای بەرقەراربوونی ئاشتی دەکەن بە هەر نرخێک بێت. ئەمانە خۆیان لە ململانێ و ناکۆکی دوور دەخەنەوە. هەروەها هەوڵ دەدەن بە هەموو ڕێگەیەکەوە هەستکردن بە ناڕەزایی و تووڕەیی لە ناخی خۆیاندا بنێژن و دەری نەبڕن (وا نیشانی خەڵک دەدەن کە هەموو شتێک باشە!)، بەردەوام هەوڵی ئەوە دەدەن کە بڕوا بە خۆیان و ئینجاش دەوروبەر بهێنن کە، ژیانیان بەتاڵە لە هەر بێزاری و ناڕەزایییەک. هەر بۆیە زۆربەی جار ئەم هەڵسوکەوتە دەبێتە هۆی دروستبوونی ڕق بەرامبەر خود و توندینواندن بەرامبەر خودی کەسەکان، کە دواجار دەبێتە هۆى دروستبوونی "نەخۆشیی دەروونی"، بەبێ ئەوەى خودى مرۆڤەکە هەستى پێ بکات.\nلایەنی دووەم : (التنفیس)، بە واتای دەربڕین و ئاشکراکردن:\nلایەنگرانی ئەم بۆچوونە داوای "پاککبوونەوەی دەروونی مرۆڤەکان و دەورووبەر دەکەن لە هەر جۆرە ڕق و ناڕەزایییەک". ئەم جۆرە مرۆڤانە هەست بە ئاسوودەیى دەکەن، لە کاتێکدا ڕێگە دەدەن هەستکردنیان بە "تووڕەیی" دەرببڕن، هەر چەندە هەندێک جار ئەو کەسانەی لە "تووڕەیی" تێ ناگەن و بە ڕەفتارێکی "ناسروشتی"ی دادەنێن، لە بەرامبەر تووڕەییی کەسەکاندا هەست بە "بێتاقەتبوون" و "ئازارپێگەیاندن" دەکەن. لەبەر ئەوە، بە شێوەیەکی گشتی، تێگەیشتن لە سروشتى "تووڕەیی"، تا ڕادەیەکى زۆر زەحمەتە، چونکە تێنەگەیشتن لە "تووڕەیی" تا ئێستاش لەبارەیه‌وە کەمترین زانیاری و وشیاری لەناو خەڵک بڵاو کراوەتەوە. هەر بۆیە لە ئاکامی تووڕەبوونى سلبیانەى کەسێک، کاردانەوەیەکی سلبیترى بە دوادا دێت و ئەمەش هەندێک جار وا لە کەسی تووڕە دەکات پەرە بە تووڕەیییەکەی بدات بۆ قۆناغی "توندی"، کە قۆناغێکی زۆر مەترسیدارە و زۆربه‌ى جاران مرۆڤ تێیدا دەبێت بە قوربانى و لەسەر زەوى ڕەش دەبێتەوە!\nڕێگا نوێیه‌كانی هەڵسوکەوتکردن لەگەڵ "تووڕەیی"، پێویستییان بە هاتنەمەیدانى کەسانێکە کە بیروبۆچوونە کۆنەکان ڕەت بکەنەوە و، تێگەیشتن لە "تووڕەیی" بکەنە ڕەوتێکی نوێ لە بەرامبەر بەرەنگاربوونەوەی دابونەریتە کۆنەکان و بیروبۆچوونە کۆنەکان، کە پێناسەیەکی هەڵەی بۆ تووڕەبوون دروست کردووە.\nلەم بارەیەوە زانایانى دەروونی بە شێوەیەکى گونجاو سێ هەنگاویان بۆ هەڵسوکەوتکردن لەگەڵ "تووڕەیی"دا داناوە:\n١- هەنگاوی یەکەم: هێرش مەکە:\nهەستکردن بە "تووڕەیی"، حەزی بەرگریکردن لە ناخی مرۆڤدا دەخوڵقێنی، ئیتر ئەو بەرگرییە زۆر جار لە خودی خۆیەتی یان کەسانی تر. ساناترین و سادەترین ڕێگەش بۆ بەرگریکردن، تاوانبارکردنی کەسێکی ترە بە هەر شێوەیەک بێت.\nلەبەر ئەوە پێویستە خۆمان بەدوور بگرێن لە وشەی (تۆ ئاوا.... تۆ هەموو جار... تۆ ناگۆڕێى... تۆ.... هتد)، چونکە کەسێک کە تووڕە دەبێت، دەیەوێت هێرش بکاتە سەر کەسی بەرامبەر، ئەمەش هانی کەسی بەرامبەر دەدات کە هێرش بکاتەوە (هێرشی جەستەیی یان دەروونی) و پاشان زیاتربوونی تووڕەیییەکە و دەرچوون لە ئەسڵی بابەتەکە و دوورکەوتنەوە لەو بابەتەی کە تووڕەیییەکەی لەسەر دروست بووە و ئیتر دەگوازرێتەوە بۆ "هێرشکردنە سەر کەسایەتیی کەسەکان" و لەوێوە "توندى" دەست پێ دەکات.\n٢- هەنگاوی دووەم: وشیاری لەبارەی تووڕەیییەوە (تووڕەیی بناسه):\nپێش هەموو شتێ پێویستە هەموومان لەسەر ئەوە کۆک بین، کە تووڕەیی "هەستێکی سروشتییە"، بۆیە دەبێ لەسەر ئەم بنەمایە هەڵسوکەوتی لەگەڵدا بکەین. هەروەها لەسەر هەر کەسێک پێویستە، تووڕەییی خۆی دەرببڕێت لە جیاتى ئەوەی لە ناخی خۆیدا پەنهانی بکات.\nپێویستە لەکاتی تووڕەییدا ڕێگە بە کەسی بەرامبەر بدەین هەست بە چی دەکات دەری ببڕێت. ئەگەر تۆ هەست بە تووڕەیی دەکەیت، بە زووترین کات هەوڵ بدە ئاسانترین وشە بەکار بهێنی بۆ دەربڕین، بۆ نموونە بڵێ: "من هەست بە....، من بێتاقەتم....، من هەست بە بێزاری دەکەم....، من گلەییم هەیە و هتد....". زۆر ڕاشکاوانە ئەو هەستە دەرببڕە کە فشاری لەسەر دروست کردووی.\nئەوەی لە ناختدا هەستی پێ دەکەی بیڵێ، بۆ ئەوەی ئەوانی تر هەستت پێ بکەن و لە پاڵنەرەکانى تووڕەبوونەکەت تێ بگەن. بە هەمان شێوە ئەگەر کەسێک تووڕە بوو، پێویستە بۆ ئارامکردنەوەی، ئەم هەنگاوانەی لەگەڵ بەکار بهێنرێت.\n٣- هەنگاوی سێیەم: بە دوای هۆکاری تووڕەییدا بگەڕێ (چی لە پشت تووڕەیییەوەیە؟):\nتووڕەیی هەستێکی ئاسایییە لە مرۆڤدا، کاتێک کەسێک هەستى بریندار بکرێت یان زیاد لە توانای خۆی ماندوو بێت، یان لە لایەن کەسی مەبەستەوە گرنگیی پێ نەدرێت، یان بارودۆخێک لەگەڵ تێڕوانینی ئەو یەک نەگرێتەوە و... هتد، ئیتر ئەو کەسە تووڕە دەبێت.\nبۆیە وا پێویستە هەڵسوکەوت لەگەڵ هۆکارەکانی تووڕەیی بکەین و لێی تێ بگەین، ئەگەر لە هۆکارەکان تێ گەیشتین، ئەو کات دەتوانین لە زاڵبوون بەسەر تووڕەییدا سەرکەوتوو بین.\nبا دروشممان گوزارشکردن بێت لە تووڕەیی، بە بەکارهێنانی وشەی "من" لە جیاتی وشەی "تۆ".\nهەر کات هەستت بە تووڕەیى کرد، بە دواى وەڵامى ئەم پرسیارانەدا بگەڕێ:\n- ئایا حاڵەتەکە شایستەی ئەم تووڕەیییەیە؟\n- کەسی بەرامبەر شایستەی تووڕەیییە؟\n- ئایا حاڵەتەکە لە من گەورەترە؟\n- لە ئاکامی ئەم تووڕەیییەوە چی دێتە ئاراوە؟\n- ڕاستەوخۆ، پێش ئەم حاڵەتی تووڕەیییە چی ڕووی دا؟\n- ئایا ئەم حاڵەتە شتێکی لە ڕابردوو بەبیر هێناومەتەوە؟\n- ئێستا هەست بە چی دەکەم؟\n- ڕێگەیەکی تر نییە بۆ دەربڕین و لێكگەیشتن؟\nهەرچەندە بیرکردنەوە لە پاڵنەرەکانی "تووڕەیی" کارێکی قورسه لە ساتەوەختى تووڕەییدا، بەڵام ئەگەر خۆمان نەدەینە دەست هەڵچوونی "عاتفى و دەروونی" و کار بە "ئەقڵ" بکەین و گفتوگۆیەکی دەروونی لەگەڵ خودی خۆماندا بکەین، لە کاتی هەڵچوونی هەستی "تووڕەیی"دا ڕاستەوخۆ ساردییەک دەروونمان داگیر دەکات.\nپێویستە ئاگادار بین "بێدەنگییەکی کورت" یان "پشوودانێکی کورت"، یەک لە هۆکارە بەهێزەکانی ساردبونەوەیە لە کاتی "تووڕەیی"ی زۆردا، بەڵام بیرمان نەچێت "بێدەنگییەکە درێژە بکێشێ، زیانی دەروونیی لێ دەکەوێتەوە و تووڕەیی و توندی و ئاستی شڵەژان زیاد دەکات". بۆیە پێویستە بەردەوام بین لە گفتوگۆ، کاتێک هەستت ئارام دەبێتەوە، دەبێت کەسەکان لەگەڵ یەکتر بدوێن و بە شێوەیەک هەر یەک بوار بە کەسی بەرامبەری بدات بۆ ڕوونکردنەوە.\n"تووڕەیی"، لە کەسایەتیى هەموو تاکێکدا بوونى هەیە. لە کاتی هەستکردن بە هەر هەڕەشەیەک، ئەم هەستە دەجووڵێت و بەرز دەبێتەوە، بەڵام بۆ پارێزگاریلێکردنمان نەک بۆ ڕووخاندنمان. لێرەدا کێشە "تووڕەیی" نییە، بەڵکو کرۆکى کێشەکە (چۆنێتیی دەربڕینی تووڕەیییە.)\nپێویستە چەند خاڵێکى زانستى لەبەرچاو بگرین بۆ هەڵسوکەوتکردن لەگەڵ تووڕەییدا:\n- لە هەر حاڵەتێکی "تووڕەیی"دا، لە دانانى خاڵى کۆتاییدا پەلە مەکە. کاتێک بڕیار لەسەر یەکلاییکردنەوەى گرفتەکە دەدەى، ساتەکانى "ئارامی"ت لەبیر بێت.\n- هەوڵ بدە شێوازێکی گونجاوی "گفتوگۆ" بدۆزیتەوە، چونکە "گفتوگۆ" ئەقڵانیترین ڕێگایە بۆ سەرکەوتن.\n- لە کاتی گفتوگۆدا، خاڵە "ئیجابییەکان" پێش خاڵە "سلبییەکان" باس بکە و لە کاتی باسکردنی خاڵە "سلبییەکان"دا، بە شێوەیەکی "دروستکەر" بیانخەرە ڕوو، نەک بە شێوەیەکى (ڕووخێنەر.)\n- هەوڵ بدە ئەو کێشەیەی کە "تووڕەیی"ی دروست کردووە، شی بکەرەوە، بۆ ئەوەی هۆکاری ڕاستی پشت تووڕەیییەکە ئاشکرا بکەیت.\n- ئاگادار بە، لە کاتی تووڕەبوونتدا هیچ بڕیارێک مەدە، بۆ ئەوەی لە داهاتوودا بڕیاردانت له بنه‌ڕه‌ته‌وه بۆ چارەسەری کێشەکە بێت.\n- هەوڵ بدە بە خۆتدا بچیتەوە کە تووڕە دەبیت، چونکە مەرج نییە تۆ لەسەر حەق بیت.\n- هەوڵ بدە لای خۆتەوە پاساو بۆ کەسی تووڕە بهێنیتەوە، بەوەی کە ڕەنگە کەسى بەرامبەر لە بارێکی دەروونیی نائارامدا بێت، یان هەر هۆیەکى تر، بەپێی تایبەتمەندیی کەسەکان.\n- "هەرگیز وەڵامی تووڕەیی، بە تووڕەیی مەدەرەوە"، چونکە دواجار تەنیا "توندی"ی لێ دەکەوێتەوە و هیچ ئاکامێکی ئیجابیشى لێ ناکەوێتەوە، جگە لە شێواندنی بارودۆخەکە.\n- هەوڵ بدە بێدەنگییەکى کورت لەناو قسەکردنتدا هەڵبژێریت، بۆ بواردان بە ئارامبوونەوە لە ناختدا.\n- هەمیشە لە کاتى تووڕەبووندا، ڕێزی خۆت و کەسی بەرامبەر لەبەر چاو بگرە.\n- فێر بە چۆن باس لە هەستەکانت دەکەیت، ئەگەر ئەوەت پێ ناکرێ یان ناتوانیت وشەی گونجاو بدۆزیتەوە گوزارشت لەوە بکات کە لە ناختدایە، هەوڵ بدە قسە لەگەڵ کەسێکی شیاو بکەیت کە بەباشی لێت تێ بگات.\n- بەئارامی و بە ڕێگەیەکی ڕاستەوخۆ، گوزارشت لە خودی خۆت بکە. تەنانەت تووڕەش ببە، بەڵام ئاگادار بە، تووڕەییت نەبێتە هۆی لەدەستدانی توانای زاڵبوون بەسەر مێشکتدا.\n- گوێ لە ئەوانی تر بگرە، بەڵام گوێگرتنێکی ورد. وەڵامدانەوەت لەگەڵیان هەبێت بەبێ دەرخستنى تووڕەییت. ئەگەر شتێک بە سلبی تێ گەیشتی، بەردەوام لە خۆت بپرسە ئایا بە شێوەیەکی ڕاست لە بۆچوونی کەسی قسەکەر تێ دەگەیت؟\n- هەوڵ بدە خۆت "بە گەورەتر" لە تووڕەیی بزانیت و حاڵەتەکە "بە بچووکتر" بزانە.\nزانایانى دەرونناسى دەڵێن: "تووڕەیى هەستێکى ڕێگەپێدراوە، بەڵام چۆنێتیى دەربڕینى، پێویستیى بە وشیارییە."\nLast modified on پێنج شەممە, 13 کانونی یەکەم 2018 16:52\n« کورته باسێک له‌سه‌ر و‌شه‌ی هه‌ندیکاپ جاڕنامەی گەردوونیی مافەكانی منداڵان »


گروپە چەکدارییەکانی کە خۆپیشاندانیان دژ بە هێرشە ئاسمانییەکانی ئەمەریکا لە عێراق دەستپێکرد ڕۆژی چوارشەممە بە پشتیوانەکانیان ڕاگەیاندووە لە سنوری باڵیۆزخانەی ئەمەریکا لە بەغدا بکشێنەوە، هەرچەندە هێشتا هیچ ئاماژەیەک بۆ کشانەوە دیار نەبووە.\nڕۆژی سێشەممە خۆپیشاندەرانی توڕە لە هێرشەکانی ئەمەریکا بۆ سەر گروپێکی سەر بە ئێران لە عێراق کە 25 کەسی تێدا کوژران، هوروژمیان بردە نێو حەوشەی باڵەخانەی باڵیۆزخانەی ئەمەریکا لە بەغدا. ڕۆژی چوارشەممە خۆپیشاندەران بەردیان دەگرتە باڵەخانەکە لە کاتێکدا هێزەکانی ئاسایش گازی فرمێسکڕژێن و بۆمبی دەنگیان بەکارهێنا بۆ بڵاوەپێکردنیان.\nحەشدی شەعبی کە زۆربەیان چەکداری شیعەن ڕایگەیاند پێویستە ئیتر خەڵکەکە بکشێنەوە ئێستا " پەیامەکەیان گەیشتووە"وەکو ڕێزێک لە حکومەتی عێراق کە " هەوڵی داوە ناوبانگی وڵاتەکە بپارێزێت."\nئەم خۆپیشاندانانە خاڵێکی وەرچەرخان بوو لە ئاڵۆزییەکانی نێوان واشنتن و تارانیان لە سەرانسەری ڕۆژهەڵای ناوەڕاست و ئەو پرسیاری لەمەڕ بەردەوامی لەشکری ئەمەریکا لە عێراق هێنایە ئاراوە. سەرۆکی ئەمەریکا دانۆڵد ترامپ کە هەوڵی هەڵبژاردنەوە دەدات لە هەڵبژاردنەکانی ئەمساڵدا، ڕۆژی سێشەممە هەڕەشەی تۆڵەکردنەوەی دژ بە ئێران دا بەڵام پاشان گوتی نایەوێت شەڕ ڕووبدات.\nخۆپیشاندەران ڕۆژی سێشەممە دروشمی مەرگ بۆ ئەمەریکایان دەگوتەوە، بەردیان دەگرتە باڵیۆزخانەکە و کامێراکانی چاودێریان شکاند. ئەوان چوونە نێو حەوشەی باڵیۆزخانەکە بەڵام نەچوونە نێو باڵەخانە سەرەکییەکەوە.\nئەو باڵیۆزخانە گەورەیە، لە کەناری ڕووباری دیجلە لە ناوچەی سەوزی پارێزراوی ناوەڕاستی بەغدا لە پاش داگیرکردنەکەی ساڵی 2003 ی عێراق کە سەدام حسێنی تێدا ڕووخێندرا دروست کراوە. ئەو باڵیۆزخانەیە گەورەترین باڵیۆزخانەی ئەمەریکایە لەجیهاندا.\nواشنتن دەڵێت دیپلۆماتەکانی پارێزراون و سەدان سەربازی زیاتر ڕەوانەی هەرێمەکە کراون.\nلە شەوی ڕابوردوو خۆپیشاندەران کەمپیان کە دەرەوەی دیوارەکانی باڵیۆزخانەکە هەڵدا. سەرلەبەیانی ڕۆژی چوارشەمەش خواردن، کەرەستەی چێشت ڵێنان و نوێنیان هێنا و بەوە دەچێت پلانیان هەبێت زۆر بمێننەوە.\nئەفسەرە باڵاکانی لەشکری عێراقی وتووێژیان لەگەڵ ئەوانەدا کرد کە لە دەرەوەی باڵیۆزخانەکە بوون لە هوڵێکدا بۆ ئەوەی بڕوایان پێهێنن ناوچەکە چۆڵ بکەن بەڵام سەرکەوتوو نەبوون. واشنتنیش فشارەکانی بۆ سەر ڕێبەرانی عێراقی زیاد دەکات بۆ مسۆگەرکردنی ئاسایشی ستافەکانی.\nئەم ڕەفتارەی دژە ئەمەریکا پاش چەندین مانگی خۆپیشاندانە دژبە ملیتانەکانی سەر بە ئێران کە پشتیوانیانی لە حکومەت دەکەن. زۆربەی عێراقییەکان گازندەی ئەوە دەکەن وڵاتەکەیان بۆتە مەیدانی جەنگ بۆ ئەوانەی شەڕی بەوەکالەتی واشنتن و تاران دەکەن، و ڕێبەرەکانیان سەر بە دەسەڵاتە دەرەکییەکانن.


سەرۆك كۆماری عێراق ڕایدەگەیەنێت، لەماوەی ڕابردوودا بەغداد میوانداریی زیاتر لە گەڕێكی وتوێژی نێوان سعودیە و ئێرانی كردووە.\nئەو لێدوانەی بەرهەم ساڵح، سەرۆك كۆماری عێراق لەمیانەی چاوپێكەوتنێكدا بوو كە دامەزراوەی توێژینەوەی (بەیروت ئینستیتیوت) لەگەڵیدا ئەنجامیدا و ڕاستەوخۆ لە تۆڕەكانی ئینتەرنێتەوە بڵاوكراوە.\nبەرهەم ساڵح، وردەكاری زیاتری لەبارەی ئەو گفتوگۆیانەوە ئاشكرانەكرد.\nڕۆژی دووشەممە سەعید خەتیب زادە، وتەبێژی وەزارەتی دەرەوەی ئێران وتی، تاران ئامادەیە بۆ ئەنجامدانی گفتوگۆ لەگەڵ سعودیە لەسەر هەر ئاستێكدا بێت.\nبارگرژییەكی قوڵ لەنێوان سعودیە و ئێراندا هەیە بەهۆی ناكۆكییە زۆرەكانی نێوانیان، بەتایبەت لە جەنگی یەمەندا، لە ساڵی 2016شەوە پەیوەندی دیبلۆماسیی فەرمی لەنێوانیاندا نییە.\nلە 18ی نیسانی ڕابردوو ڕۆژنامەی فایننشاڵ تایمز-ی بەریتانی لەزاری بەرپرسانی ئاگادار بڵاویكردەوە، گەڕی یەكەمی گفتوگۆكانی نێوان سعودیە و ئێران لە 9ی ئەم مانگە لە بەغداد ئەنجامدراوە، تیایدا هێرشی حوسییەكان بۆ سەر شانشینی عەرەبیی سعودیە تاوتوێكراوە.\nسەرچاوەكان گفتوگۆكانیان بە “ئەرێنی” وەسفكردووە، دوپاتیانكردوەتەوە، ڕێككەوتن كراوە لەسەر ئەنجامدانی گەڕێكی نوێی گفتوگۆ لە هەفتەی داهاتوودا.\nرۆژنامەكە باسی لەوەكردووە، خالد بن عەلی حمێدان، سەرۆكی دەزگای هەواڵگری، سەرۆكایەتیی شاندەكەی سعودیەی كردووە.\nنزیكەی هەزار توشبووی كۆرۆنا چاكبوونەوە\nعەفرین.. گروپە چەكدارەكان بەهۆی كەمی و دواكەوتنی مووچەكانیانەوە لە توركیا نیگەرانن\nلە عەفرین، ژمارەیەك لە ئەندامانی گروپە چەكدارییەكانی سەر بە توركیا خۆپیشاندانیان كرد، نیگەرانن لە كەمی و دواكەوتنی مووچەكانیان،…\nبڕیارە سبەی پلاسخارت لە ئەنجومەنی ئاسایشی سەربە نەتەوەیەكگرتووەكان، ڕاپۆرتێك لەبارەی “پێشهاتە سیاسییەكان لە عێراق” بخاتەڕوو. لە ڕاگەیەندراوێكدا، ئەمڕۆ…


به‌ڕێوه‌چوونی رێوڕه‌سم له ده‌ماوه‌ند به بۆنه‌ی ساڵڕۆژی پێكهاتنی حیزبی كۆمۆنیستی ئێران – رادیو ده‌نگی ئازادی و یه‌كسانی\nبه‌ڕێوه‌چوونی رێوڕه‌سم له ده‌ماوه‌ند به بۆنه‌ی ساڵڕۆژی پێكهاتنی حیزبی كۆمۆنیستی ئێران\nبه پێی هه‌واڵی گه‌یشتوو، رۆژی پێنجشه‌ممه ١١ی مانگی خه‌رمانان، كۆمه‌ڵێك له دۆستان و لایه‌نگرانی كۆمه‌ڵه و حیزبی كۆمۆنیستی ئێران له ده‌ماوه‌ند، رێوڕه‌سمێكیان به بۆنه‌ی ساڵڕۆژی پێكهاتنی حیزبی كۆمۆنیستی ئێران و هه‌روه‌ها به‌رز ڕاگرتنی یادی هاوڕێ فوئاد موسته‌فا سوڵتانی، به‌ڕێوه‌برد.\nرێوه‌ڕه‌سمه‌كه به سروودی ئه‌نترناسیۆناڵ، سروودی هاوپشتیی جیهانیی چینی كرێكار و ڕاگه‌یاندنی یه‌ك ده‌قیقه بێده‌نگی بۆ یادی سه‌رجه‌م گیانبه‌ختكردووانی رێبازی ئازادیی و سۆسیالیسم ده‌ستی پێكرد. دواتر یه‌كێك له به‌شداربووان له پێوه‌ند له‌گه‌ڵ ئه‌م بۆنه‌یه و ته‌ئسیراتی و جگه‌وپێگه‌ی حیزبی كۆمۆنیستی ئێران، قسه‌وباسێكی پێشكه‌ش كرد. به‌دوایدا، سروودێكی شۆڕشگێڕانه به شێوه‌ی “كۆڕ” خوێندرایه‌وه. رێوڕه‌سمه‌كه به بڵاوكردنه‌وه‌ی میوه و شیرینی و له نێو شایی و خۆشی به‌شداربوواندا كۆتایی پێهات.\nPrevious Article چالاكی ته‌بلیغی به بۆنه‌ی ١١ی خه‌رمانان له ته‌ورێز\nNext Article شه‌ڕ و پێكدادان له شارۆچكه‌ی چاڵدێرانی وان


وێست برۆمیچ ئالبیۆن vs. کریستاڵ پاڵاس لێیستەر ستی vs. بێرنلی ستۆک ستی vs. سوانزی ستی برایتۆن و هۆڤ ئالبیۆن vs. لیڤەرپوڵ ئێڤەرتۆن vs. هەدەرفیڵد تاون واتفۆرد vs. تۆتێنهام هۆتسپێر ئاڕسێناڵ vs. مانچێستەر یونایتد ئەی ئێف سی بۆرنێماوس vs. ساوسامپتۆن مانچێستەر ستی vs. وێست هام یونایتد وێست هام یونایتد vs. چێڵسی\nواتفۆرد vs تۆتێنهام هۆتسپێر 1-1\nC. Kabasele (G) 13' (دروستکرا لە لایەن: ت. کلیڤێرلی)\n25' هیونگ-مین سۆن (G) (دروستکرا لە لایەن: ک. ئێریکسن)\n'88 بۆ A. Gray\n'64 بۆ م. سیسۆکۆ\n'64 بۆ ئیـ.کاپوێ\n'67 بۆ ئە. کاریلۆ\n'64 بۆ C. Kabasele\n'67 بۆ ڕۆبێرتۆ پێرێیرا\n'86 بۆ D. Alli\n'88 بۆ ت. کلیڤێرلی\n8 ت. کلیڤێرلی 36'\n5 یـ.ڤێرتۆنغێن 71'\n7 هیونگ-مین سۆن 25'\n18 A. Gray بۆ ت. کلیڤێرلی 88'\n28 ئە. کاریلۆ بۆ ڕۆبێرتۆ پێرێیرا 67'\n29 ئیـ.کاپوێ بۆ C. Kabasele 64'\n11 ئێریک لامێلا بۆ هیونگ-مین سۆن 77'\n17 م. سیسۆکۆ بۆ ک. ئێریکسن 64'\n29 H. Winks بۆ D. Alli 86'


پەیكەری ئازادی لە ئەمەریكا..\nدیزاینەر و ئەنجامدەری پەیكەری ئازادی، كە لەناو ئۆقیانووسێكی ئەتڵەسیدا، لە دوورگەیەكی بچكۆڵانەی ڕووبەڕووی شاری زلزەلامی نیۆرك، مەشخەڵ بەدەست، شانازی دەفرۆشێتە ئۆقیانووس و ئەو شارە مەزنە. پەیكەرتاشێك بەناوی فەرەدریك ئاگۆست بارتولدی بووە. ئەو هونەرمەندە شاكارسازە لە ساڵی 1833ز هاتووەتە دونیا. دوای ئەوەی كۆلیژی هونەرە جوانەكانی تەواو كردووە، لە دونیای بەربڵاوی هونەری پەیكەرتاشیندا دەستبەكار بووە.\nداستانی پەیكەری ئازادیی لای زۆر كەس ڕۆشنە، كە دیارییەكی هونەریی دەوڵەت و دەستەڵاتی و میللەتی فەرەنسایە بۆ میللەتی ئەمەریكا لە ساڵی (1871-1872ز) ئەنجام دراوە. هەڵبەتە ئەو شانازییە بوو بە نسیبی هونەرمەند (بارتولدی). پلێتە پۆڵایینەكانی ناوەوەی ئەو پەیكەرە، كە بە ڕاگر و پتەوبوونی ئەو پەیكەرە دەژمێردرێت، لە لایەن هونەرمەند (كۆچلین) دیزاین كراوە.\nلە ساڵی 1874ز بارتولدی دوورگەیەكی بچووكی لە بەندەرگەی نیۆركدا هەڵبژارد، پەیكەرەكەی ئەو دوورگە بچووكە چەند سەدمەترێك لە دوورگەی ئەلیسی باشوورەوە دوورە. ئەودەم هەرچیی كۆچبەری ئەورووپایی هەبووە، كە پێیان لەسەر زەوی ئەمەریكا داناوە، لەو دوورگەیەدا بووە. ئەو پەیكەرە لە ساڵی 1885ز ئامادە كراوە، لە ساڵی 1886ز ڕێوڕەسمی پەردەلادانی لە 28 مانگی ئۆكتۆبەردا بۆ ئەنجام دراوە. (ئیدوارد) خاوەنی بیرۆكەی پەیكەری ئازادی، نەگەیشتە ڕێوڕەسمی پەردەلادانەكە و لە شاری پاریسدا كوژرا.\nبارتولدی لە مانگی ئۆكتۆبەر لە شاری پاریسدا مردووە. ئەو دوورگە بچكووكە، كە ناوی دوورگەی (بیدلو) بووە، ساڵی 1986ز ناوی بە دوورگەی ئازادی گۆڕاوە.\nخانمی ئازادیی مەشخەڵ بەدەست، بوو بە دیاردە و پاڵپشتیی ملیۆنەها كۆچبەری دەربەدەر، كە بەدوای ژیان و ئاییندەی باشتردا گەڕاون.\nناكرێ بارتۆلدی وەك هەر هونەرمەندێكی ئاسایی و لەخۆگوزەشت بێ تەماح سەیر بكرێت. ئەم هونەرمەندە هەمیشە بیروبۆچوونی گەلێك گەورەی لە خولیادا بووە و بە ئەوپەڕی تواناوە كۆشاوە ئەنجامی بدات، یەكەمین كارێكی گەورە، كە ئەنجامی داوە، كارەكەی (ژەنراڵ ژان رپ)ە، كە سەردەمێك ئێشکگری تایبەتی ناپلیۆن بووە.\nئەوانەی ئەو كارەیان بە بارتولدی پێشنیار كرد، بەتەمابوونە پەیكەرێك بە ئەندازەی سروشتی ئەنجام بدات، بەڵام بارتولدی توانی ڕازییان بكات، كە پەیكەرەكە بە بڵندیی 7 مەتر دروست بکات. دووهەمی گوڵتەیەكی هونەری كە گۆیای ئابلووقەدانی شار لە لایەن لەشكری ئەڵمانەوە (1870-1871)، كە بە بەرد ئەنجامی دا، بڵندییەكەی 22،11 مەتر بووە، بە بڵندترین و گەورەترین پەیكەری سەدەی نۆزدەهەم ژمێردراوە.\nگەورەترین پەیكەری تەواوی دەوران\nئەو كارانەی بارتولدی ئەنجامی داون، جێگەی ڕەزامەندیی ئەو نەبووە، تەماحگیری كارێكی مەزنتر بووە و خولیا و خەیاڵی بەرزەفڕانەی ڕۆژبەڕۆژ گەشەی كردووە و بۆ ئەنجامدانی بەدوای هەل و دەرفەتێكدا گەڕاوە. لەم پێناوەدا گەشتێكی بۆ وڵاتی میسڕ كردووە و ڕۆیشتووە بۆ دیتنی پەیكەری (ئەبولهەول)، كە ئەو پەیكەرەی دیوە، هێندەی تر بڕوای سوورتر بووە لەسەر كارێكی لەو بابەتە و كەوتە كارەوە و دیزاینی گەورەترین پەیكەری ژنە مەشخەڵ بەدەستی میسڕی ئەنجام دا، كە دوپای كراوەی لەمبەر و ئەوبەری قەناتی سویسدا مەشخەڵ بەدەست ڕاوەستاوی خستە بەر تەماشای (خدێوی ئیسماعیل)، بەڵام خدێوی لەبەر تێچووی زۆری پارەكەی، ڕەزامەندیی نەدا و نائومێدانە گەڕایەوە فەرەنسا، بەڵام نائومێدیی بارتولدی زۆری نەكێشاوە، لەگەڵ سیاسەتكاری گەورەی فەرەنسادا (ئدوار رینەدی) دۆست و ئاشنا بووە. ئەو سیاسەتزانە كتابێكی سێ بەرگی دەربارەی ئەمەریكا نووسیوە. فكری ئەنجامدانی كارێكی هونەریی بە بۆنەی تێپەڕینی سەدساڵ بەسەر سەربەخۆیی ئەمەریكا لە كەلـلەی داوە، بۆ ئەوەی وەك دیاری لە لایەن میللەتی فەڕەنساوە بدرێتە میللەتی ئەمەریكا، بۆ ئەوەی دەری بخەن، هەردوو وڵات پابەندی ئازادی و دیموكراسین.\nبارتۆلدی بە بێدەنگی دەستبەكار بووە، دیزاینی پێشووی، كە بۆ كەناڵی سویس ئەنجامی دابوو، دووبارە وەك فكری یەكەمین هاتەوە نێو مێشكی، كە هەردوو كارەكە شێوەی ئەنجامدانیان لێك دەچوو. ڕوخساری پەیكەرەكە لە لایەن (لابولایا)وە دەستنیشان كرا، كە دەموچاوی (ئیزابیل ئیگینی) خێزانی (ئیزیك میتریك سینگر)، كە مەكینەی درومانی دروست كردبوو. ڕووپۆشی پەیكەرەكە لە برونز بووە. نۆ ساڵی مابوو بۆ سەدساڵەی ئازادیی ئەمەریكا، پارچەكانی پەیكەرەكەی ئازادیی تەواو بوون، کە سەرجەمیان 350 پارچە بوون. بە كەشتیی بەرەو دوورگە بچووكەكەی ئەمەریكا بەڕێ كەوت.. سەرجەمی سندووقەكان و پارچە دروستكراوەكانی تێدابوون، كە 214 سندووق بووە. كەشتی گەیشتووەتە نیۆرك، ئیتر بە بووق و زوڕنا و تەقینی 21 تۆپ بە نیشانەی پێشوازی لە پەیكەرەكە. لە پۆپەكەی 93 مەتر بڵندە تا بە ئەوڕۆ بەرزترین پەیكەرە لە جیهاندا و بەناوبانگترینیشە.\nلە ساڵی 1975ز گوزەرم كەوتە شاری نیۆرك، لەمێژدا لە خولیامدا بوو لەنزیكەوە ئەو پەیكەرە ببینم، ڕاستییەكەی هەر وامكرد، بە پلەكانە لەناویەوە سەركەوتم تا گەیشتمە ناو سەری سەرەكەی. پەنجەرەی ڕووبەدەرەوەی تیادا بوو. خۆ دەكرا سەركەومەوە سەر بۆ ناو مەشخەڵەكە، بەڵام ئەوەم نەكرد، بەڵام لە من بەگوڕتر سەركەوتن بۆ ناو مەشخەڵەكە. ئەوەی من دیم، سەرسام ئاوەر بوو، ئەشهەدو بارتولدی شاكاری گەورەی ئەنجام داوە. ئەو پەیكەرە بە هێما و دیاردەی سەرەكیی ئەمەریكا و تەواوی میللەتانی ئازاد دەژمێردرێت.


ئێمه‌ی کرێکار ئه‌گه‌ر کارمان نه‌بێت، ماڵمان وێرانه! … – hkkurdistan\nHome6ئەرشیفی بابەتەکان6ئێمه‌ی کرێکار ئه‌گه‌ر کارمان نه‌بێت، ماڵمان وێرانه! …\nئێمه‌ی کرێکار ئه‌گه‌ر کارمان نه‌بێت، ماڵمان وێرانه! …\nلەدەنگی کرێکارەوە وەرگیراوە:\nوه‌ستا قادر.. گوزارشت له‌دۆخی کرێکارانی بیناسازی ده‌کات\nسڵاو وەستا قادر.. من په‌یامنێری بڵاوکراوه‌ی “ده‌نگی کرێکار”م ویستم که‌مێک له‌سه‌ر دۆخی کرێکارانی بیناسازی بتان دوێنم .. ئه‌ڵین چی ئاماده‌یتان هه‌یه؟\nوه‌ستا قادر: به‌خۆشحاڵیه‌وه.. فه‌رموو؟\nپه‌یامنێر: وەرزی هاوینمان به‌ڕێکرد، هەموو دەزانین کاتی وەگەر کەوتنی پڕۆژەکانی ئاوەدانی ونیشتەجێ بوون و گه‌رمه‌ی کاری بیناسازیی بوو.. بەپێی ئەمەش خاوەنکارو پڕۆژەو کۆمپانیاکان ڕوویان لەمەیدانەکانی کارکرد و وه‌ک ده‌ڵێن جموجۆڵی کار چوە سەره‌وه. تۆ وەک وەستایەک کە لە بیناسازیدا کار دەکەن تاچەند ئه‌مساڵ کاری بیناسازی جوڵەی تیکەوتووە، به‌تایبه‌تی که‌حکومەت و کۆمپانیاکان باس له‌وه‌ده‌که‌ن که‌کار بوژاوه‌ته‌وه وجوڵه‌ی تێکه‌وتووه؟.\nوەستا قادر: سڵاو له‌خۆشتان… پێشەکی من وەک وەستایەک دەست خۆشی لە دەنگی کرێکار دەکەم کە دەنگی من و کرێکاران ئەگەیەنێ بە دەسەڵاتداران و کۆمه‌ڵگا.. بە بڕوای من لەم بارودۆخه ئابووریه‌دا که‌ڕووی له‌کوردستان کردووه، پێم وانییە ئەوندە کار جوڵابێت که کرێکارانی بیناسازی له دڵه‌راوکێی بێکاری ده‌رکێشابێت. من که‌خۆم وه‌ستای له‌بغم و لە بواری بیناسازیدا کار دەکەم، ئه‌و قسانه‌ی ده‌سه‌ڵاتداران و کۆمپانیاکان که‌سه‌باره‌ت به بوژانه‌وه‌ی کار باسی لێوه ده‌که‌ن به‌پڕوپاگه‌نده بۆ حکومه‌ته‌که‌یان ده‌زانم. ئه‌گینا ئه‌گه‌ر کار جوڵابێ ئەی بۆ من کەله ساڵی ٨٨ ته‌وە کارده‌که‌م به‌قه‌د ئه‌م وه‌رزه دۆخی وا سه‌خت و ناخۆش و پڕ له‌بێکاری وام نەدیوە. مه‌گه‌ر لە سەرەتای ساڵانی ڕاپەریندا که‌دۆخکه به‌یه‌کجاری ناهه‌مواربوو. به‌ته‌ئکیده ده‌مه‌وێ بڵێم کە من به‌درێژایی چه‌ندین ساڵ کارکردنم هیچ کاتێک به‌قه‌د وه‌رزی ئه‌مساڵ ترسم لە بێکاری نەبوە، وا تەمەنم بۆ ٥٤ ساڵی ئه‌چێ، به‌ڵام ئه‌مساڵ له‌هه‌مو ساڵیکیتر زیاتر بێکاربووم وله چاوه‌روانی کاردا ماومه‌ته‌وه.\nپه‌یامنێر: به‌ڵام وەستا گیان لە چەند وەستایەکی تر پرسیارم کردووە و ئه‌وان ئەڵێن کار جوڵاوە هه‌رچه‌نده دۆخه‌که وەک ساڵانی ٢٠٠٧-و ٢٠٠٨ بۆ سەرەوە نییە، له‌سه‌ر ئه‌م قسانه ده‌ڵین چی؟\nوه‌ستاقادر: ڕه‌نگه بۆ که‌سانێك وابێت. که‌من ده‌ڵیم دۆخکه سه‌خت و ناخۆشه به‌مانای ئه‌وه نیه که‌هیچ وه‌ستاو کرێکارێک ناچیته سه‌رکار. خۆتان ده‌زانن که‌له‌خراپترین دۆخی ئابوریدا ژماره‌یه‌ک کرێکار هه‌ر فرسه‌تیان ده‌بێ بۆ کارکردن، به‌ڵام ئه‌گه‌ر به‌گشتی قسه بکه‌ین ئه‌وه ئه‌مساڵ له‌گه‌رمه‌ی هاویندا، که‌وه‌رزی فرسه‌تی کاری بیناسازیه، من بۆخۆم ئاگادارم که خراپترین دۆخمان تێپه‌ڕ کرد وکه‌مترین فرسه‌تی کار له‌به‌رده‌م کرێکاراندا بوو.\nپه‌یمانێر: که‌وایه وه‌ستا گیان پێمان بڵێ که‌ئایا ئێوه وه‌ک وه‌ستایه‌کی ناسراو که‌هیچ کاتێک بۆ کار ڕوت له‌مه‌یدان نه‌کردووه و هه‌میشه کارتان ده‌ستکه‌وتوه، که‌چی بیستومه ئه‌مساڵ زۆر که‌م کارتان ده‌ستکه‌وتوه، هۆکاری ئه‌مه چیه؟\nوەستا قادر: هۆکاری ئه‌وه‌ی تۆ باسی ده‌که‌یت بۆ حکومەت ئەگەڕێتەوە، چونکە هیچ پڕۆژەیەکی وای نەخستۆته به‌رکاره‌وه وئه‌و پڕۆژانه‌ش که کاریان تێدا ده‌کرێ هی ساڵانی ڕابردووه، وه‌ک خۆیان ده‌ڵێن هێشتا قەیرانی دارایی له‌یه‌خه‌یان نه‌بۆته‌وه!، ئیتر من نازانم تا چەند له‌مه‌دا ڕاست ده‌که‌ن . هۆکارێکی تر بۆ که‌م بونه‌وه‌و دابه‌زینی فرسه‌تی کار، نەدانی سلفەی عەقارە بۆ ئەوانەی خانوو دروست ئەکەن، که‌دیاره ئه‌مه‌ش هه‌ر یه‌خه‌ی حکومه‌ت ده‌گرێته‌وه. واته ئه‌گه‌ر خه‌لك سلفه وه‌رنه‌گرێ وپاره‌ی پێنه‌بێت چۆن خانو دروست بکات، که‌ویست بۆ دروست کردنی خانوش نه‌ما فرسه‌تی کاریش که‌م ده‌بێته‌وه له‌به‌رده‌م کرێکاراندا.\nئه‌وه‌ش بڵیم وه‌رزی هاوینی ئه‌مساڵ زۆر یه‌ک له وه‌ستاکانی کاری بیناسازی به‌هۆی ناسراوبونیانه‌وه له‌لای مقاول وخاوه‌ن کۆمپانیا و پڕۆژه‌کانه‌وه کاریان ده‌ستکه‌وتووه. به‌ڵام وه‌ک خۆتان ده‌ڵێن که‌من وه‌ستایه‌کی ناسراوم، که‌چی فرسه‌تی وه‌ده‌ست هێنانی کارم نه‌بوه وه‌یان زۆر که‌م بووه به‌رده‌وام بێکاری ترسێک بووه به‌سه‌ر سه‌رمه‌وه.. ئه‌مه ڕاستی قسه‌ی من ده‌سه‌لمێنی به‌وه‌ی که‌ئه‌مساڵ دۆخه‌که زۆر خراپ و سه‌خت بووه و وه‌ک پێویست کار تێیدا نه‌جوڵاوه.\nپه‌یامنێر: باشه وەستا گیان ئه‌گه‌ر بپرسم ئەو کێشانەی یەخەی بە کریکاران گرتووە چییەو؟وە کاری کرێکاران لە پرۆژە حوکمیەکاندا چ جیاوازیه‌کی هەیە لەگەڵ کۆمپانیاکانی کەرتی تایبەتیدا؟ وەستا قادر: بە بڕوای من کرێکار بارودۆخی زۆر خراپە بە تایبەتی کرێکارانی بیناسازی، چونکە ئێمه‌ی کرێکار ئەگەر کارمان نەبێت ماڵمان وێرانه. که‌واته سه‌ره‌کیترین کێشه که‌یه‌خه به‌کرێکارانی بیناسازی ده‌گرێت بێکاریه. خۆتان ئەزانن وابۆ چەند ساڵیک ئەچێ هه‌ر ئەڵێن قەیرانە، به‌ڵام قەیران بۆ کریکارە، بۆ خەڵکی سه‌رمایه‌دارو خاوه‌ن کۆمپانیاکان نییه، چونکه ئه‌مانه ئه‌گه‌ر پڕۆژه‌کانیشیان ڕاوه‌ستێت پاره و سه‌رچاوه‌یه‌کی داهاتیان هه‌یه که وه‌ک جاری جاران درێژه به‌هه‌مان ئاستی ژیان وگوزه‌رانیان بده‌ن. ته‌نانه‌ت فەرمانبەران ومامۆستایانیش هه‌روه‌ک کرێکار نین، چونکە ئەوانیش معاشێکیان هه‌یه و به‌نه‌وعێک ژیانیان زامنه. به‌ڵام کرێکار نه‌پاره وداهاتی پاشه‌که‌وتی هه‌یه و نه‌موچه، به‌ڵکو ئه‌وه‌ی هه‌یه‌تی کاری رۆژانه‌یه‌تی تا پێی بژی. کریکار بەس کاری هەیە و معاشی نییە. خۆشتان ده‌زانن که کوردستان وه‌ک وڵاتانی ئەوروپا نییه که ئەگەر کارت نەبوو، وه‌که‌وتیته ده‌ورانی بێکاریه‌وه، پارەی زه‌مانی بێکاریت بده‌نێ تا بتوانیت بژی تا کارێکت ده‌ست دەکه‌وێت. لە کوردستان حکومه‌ت خۆی به‌به‌رپرسیار له‌ژیانی کرێکار نازانێت و هەر باوەڕیشی به‌وه نییە زه‌مانی بێکاری به‌کرێکاری بێکار بدات.\nبۆ وه‌ڵامی به‌شه‌که‌ی تری پرسیارەکەشت کە ئەڵێی جیاوازی کاری ئێمه چییه لەگەڵ کرێکارانی کۆمپانیاکانی کەرتی تایبەتدا.. به‌ڵێ جیاوازی هەیە ئەویش ئەوه‌یە که کرێکارانی که‌رتی تایبه‌تی وکۆمپانیاکان، هه‌رچۆنێک بووه کاریان مه‌زمونتره و وه‌ک ئێمه ناچنه مه‌یدان و هه‌مو ڕۆژێک چاوه‌ڕێ ناکه‌ن. مەبه‌ستم ئه‌وه‌یه که‌بڵێم کریکارانی بیناسازیی زۆرتر ڕۆژانه‌کارده‌که‌ن وهه‌رجاره‌ی له‌گه‌ڵ به‌ڵێنده‌ر و خاوه‌ن کارێکدایه‌دا به‌لام کرێکاری که‌رتی تایبه‌ت و کۆمپانیاکان لانیکه‌م گرێبه‌ستی سێ مانگی و ساڵی وزیاتریان هه‌یه وهه‌ر چۆنێک بێت ناچار نین ڕۆژانه بچنه مه‌یدان وچاوه‌ڕێ بن تاکاریان ده‌ست ده‌که‌وێت. به‌ڵام له‌ڕوی ئاستی کرێ وهەق دەسته‌وه، فەرقی وای نییە ئەوه‌نده‌ی من بزانم.. من کوڕێکم هەیە لەگه‌ڵ کۆمپانیایەکدا کار دەکات وخه‌ریکی ڕاکێشانی خەتی ئەنتەرنێته بۆ ئەو شوێنانەی بۆیان نەچوە، ئه‌و باس له ئاستێکی کرێ ده‌کات که‌زۆر فه‌رقی نییه له‌گه‌ڵ کرێی کرێکاری مه‌یداندا، مه‌گه‌ر شه‌هاده‌و شتی وا جیاوازی دروست بکات.\nوەستا قادر ئه‌گه‌ر پسیارێکی ترت لێبکه‌م.. ئەویش ئەوه‌یە که‌ڕۆڵی ڕێکخراوی کرێکارانی بیناسازی چۆن ده‌بینن؟\nوەستا قادر: رێکخراوی کرێکارانی بیناسازی ئەوه‌ندەی من ئاگاداربم له‌ڕێگای وەستا حوسەین و وه‌ستا مه‌هدی براده‌رانێکی ترەوه، به‌ڕاستی کار بۆ کریکاران ئەکەن و دڵسۆزی هاو چینه‌کانتانن. من ده‌بینم نمونه‌ی وه‌ک ئێوه که‌مه که‌به‌خه‌می کرێکارانه‌وه بێت، به‌ڵام چی لەم حوکمەتەی یەکیتی وپارتی بکه‌ین نه‌هیچ بۆکرێکارن ده‌که‌ن ونه به خەمی ئه‌وانه‌وه‌ن!.\nده‌ی که‌وایه وه‌ستاگیان با ئه‌و پرسیاره شه‌خسیه‌ش بکه‌م که‌تۆ چەند ساڵیک چەکداری یەکیتی بووی ئایا هیچ بیمەیەکی کۆمەڵایەتیان بۆ بڕیویه‌تەوه؟.\nوەستا قادر: نەخێر چونکە من وازم لێیان هیناو.. وچیتر من بڕوام بەم دەسەڵاتە و حزبه‌کانی نەماوە. ئێمەی خەڵکی هەژارو زەحمەتکێش بۆ ئەوە نەچوینەتەوە بەگژ حیزبی بەعسدا، تائه‌م چاره‌نووسه‌ی ئه‌مڕۆمان هه‌بێت، به‌ڵکو ئێمه‌ومانان باوەڕمان وابوو که ڕزگار بوون له‌به‌عس ئەبی ژیانی خه‌ڵک به‌ره‌و باشی به‌رێت وخه‌ڵکیش به‌م هیوایه‌وه ڕوی له‌حزبه‌کان نا، که‌چی دۆخه‌که وا ده‌رنه‌چوو ئه‌وه‌ی کرێکار بوو هه‌ر به‌کرێکار مایه‌وه و تاقمێکیش به‌ناوی شۆڕش و کوردایه‌تیه‌وه خۆیان ده‌وڵه‌مه‌ند کرد.. من بۆیە وازم لێیان هێناوە.\nوه‌ک دواین پرسیار وەستا گیان ده‌مه‌وێت بپرسم که‌تا ئێستا دوو ژماره له بڵاوکراوه‌ی “ده‌نگی کرێکار”ده‌رچوه و وێنه‌ی به‌ده‌ستی ئێوه گه‌یشتووه، بۆچونتان لەسەری چییە؟\nوەستا قادر: بەبڕوای من تاکە بڵاوکراوه‌یە که‌له‌دۆخی ئیستای کوردستاندا ده‌نگی كرێکار به کۆمه‌ڵگا بگه‌یه‌نێت. به‌ر له‌م بڵاوکراوه‌یه هه‌مو به‌شه‌کانی کۆمه‌ڵگا ده‌نگ و ڕه‌نگیان هه‌بوو جگه‌له کرێکار. به‌ڵام ئێستا کرێکاران هه‌م ده‌نگی خۆیان هه‌یه وهه‌م دەنگی ناڕه‌زایەتیه‌کانیان ده‌گه‌یه‌نرێت بە کۆمەڵگە، هه‌رچه‌نده سه‌ره‌تایی و سنورداریش بێت. گرنگ سه‌دای کریکارانی ڕاگرتووه هه‌ر بۆیه پێم وایە ده‌نگی کرێکار دەنگی من وهه‌زاران کرێکاری وه‌ک منە.\nدەست خۆشیتان لێ ئەکەم بۆ مەندبوونتان…


هەلەبجە و هێرۆشیما لەبەراوردێکدا » KadirShorsh\n« لەبەرچی وڵاتانی ئەڵمانیا و هۆڵاند رێگەیان نەدا وەزیرکانی تورکیا لە وڵاتەکانیاندا ریکلام بۆ دەستورەکەی رەجەب بکەن؟ | لەیادی 29 ساڵەی کمیابارانی هەڵەبجەدا، شاخەوان شۆڕس بۆچی خەڵاتەکەی ڕەتکردەوە »\nهەلەبجە و هێرۆشیما لەبەراوردێکدا\nلەیادی تاوانی کیمیابارانی هەلەبجەدا:\nئەو نوسینەی خوارەوە چەند لاپەرەیەکی لێکۆڵینەوەیەکە کە سەبارەت بە تاوانی گەلکوژی هەلەبجە لەبەردەستمدایە و هیوادارم بەمزووانە تەواوی بکەم..\nهێرشی سەر شاری هەلەبجە بەپێی کوشندەیی و وێرانکاری، بە قەوارە و زیان زۆر بچوکترە لەو هێرشەی کرایەسەر شاری هێرۆشیما، لەگەڵ ئەوەشدا هێرشەکەی سەر هێرۆشیما وەکو تاوانی جەنگ سەیری دەکرێت نەک تاوانی گەلکوژی. بۆئەوەی لە هۆکاری ئەو جودایە بگەین گونجاوە سەیری جیاوازیەکان لەنێوان ئەو دوو تاوان و کۆمەڵکوژیەدا بکەین.\nئەگەر کیمیابارانی هەڵەبجە بەشێکی جیانەکراوەی شەڕی نێوان ئێران و ئێراق بووایە، یا ئەگەر تاوانی کیمیابارانی هەلەبجە بە تەنها روویدایە و شاڵاوەکانی ئەنفال لە ئارادا نەبوونایە، بەئەگەری زۆر تاوانەکە وەکو تاوانی جەنگ و دژ بە مرۆڤایەتی دادەندرا، سەڵماندنی وەکو تاوانی گەلکوژی ئەستەم دەبوو، چونکە لەئەگەری بوونی هەندێ لە تاوانکاریەکان وەکو هێرشکردنی کیمیایی بەمەبەستی لەناوبردن، کوشتاری بێجیاوازی ژمارەیەکی زۆر لە دانیشتوانی شار، یا زیانگەیاندنی فیزیکی و دەرونی کوشندە کە لە تاوانی گەلکوژیشدا هەن، بەبێ بوونی بەڵگەی گرنگی تایبەتی بەشی لەناوچوو بۆ گشت نەتەوەی کورد، بەجۆرێ کە مەترسی لەسەر بوونیان دروست بکات، یا بەبێ بوونی بەڵگەی وابەستەیی بە پرۆسەیەکی بەرفراوانتری لەناوبردنی نەتەوەی ئامانجکراو و قوربانی، سەختە بتوانێ بوونی تاوانی گەلکوژی بسەڵمێنێت. ئەگەرچی لە هێرشەکەدا بەهەزاران کەس لەناوچوون یا بەر کیمیاباران کەوتن و تووشی برین و نەخۆشی درێژخایەن بوون، گەورەیی و دڕندەیی تاوان لەهەموو قەوارە و بارێکدا یەکسان نییە بە بوون و ڕوودانی تاوانی گەلکوژی. دیارە ئەگەر تاوانی کیمیابارانی هەڵەبجە بەتەنها بوایە، هۆکار و فاکتەرەکانیش، بەو شێوەیە نەدەبوون کە هەبوون.\nبۆنمونە ئەگەر سەیری لەناوبردنی خەڵکی شاری هەلەبجە لە رووی چەمکی بەش لە لایەنی چەندایەتیەوە واتە ژمارەی لەناوچووان لە ئاست ژمارەی تێکرای دانیشتوانی شارەکە بکەین، ئەگەر بزانین بەپێی ئاماری ١٩٧٧ ژمارەی دانیشتوانی هەلەبجە بە ٩٢ هەزار نوسراوە، ئەگەر وای بخەملێنن ژمارەی دانیشتوانی شار ئەوسا لە ساڵی ١٩٨٨ دا ٩٠ تا ١٠٠ هەزار کەس بووە ئەوا ژمارەی لەناوچووان کەمترە لە یەک لەسەر دەی ژمارەی تێکڕای دانیشتوانەکە. ژمارەی برینداران بە سوک و سەختەوە دەکرێ یەک یا دوو لەسەر دەی ژمارەی دانیشتوان بێت. گومان لەوەدا نییە کە ژمارەی بەهەزارانی قوربانیان بە کوژراو و بریندارانەوە کە بەشێکیان بە مسۆگەری لەگەڵ رۆیشتنی کاتدا گیانیان لەدەستداوە، مەترسیان لەسەر بوونی خەڵکی شارەکە بەڕوونی دروستکردووە. بەڵام قەوارەی لەناوچووان هێندە گەورە و کوشندە نەبووە کە بوونی خەڵکەکە لە شارەکەدا شەل بکات و لە کەناری نەمان نزیکیان کاتەوە. بەهەمان شێوە کاریگەری لەسەر بوون و مانی نەتەوەی کورد زۆر سنورداربووە. ئەوە ئەگەر تەنها سەیری ژمارەی قوربانیان بکەین و سەرنج بدەینە ئاستی کاریگەری نەمانی پێنج تا دە هەزار کەس لەسەر ئەگەری مان و بوونی تەواوی نەتەوەی کورد. هەندێ لە یاساناسەکان زۆر گرنگی بە فاکتەری چەندایەتی دەدەن و گەورەیی قەوارەی قوربانیان واتای یەکلاکەرەوەی لای ئەوان هەیە، وەکو تۆتالیستەکان، کە پێیانوایە ئەگەر زۆرینەی ڕەهای گروپە یا خەڵکە ئامانجکراوەکە لەناونەچن ئەوا ئەو تاوانە ناچێتە خانەی تاوانی گەلکوژی، بۆیە سەیر نییە کە لەو ڕوانگەیەوە تاوانی کیمیابارانی هەلەبجە یا تاوانی هێرشەکانی ئەنفال بەتاوانی هەڵەبجەشەوە لە دیدی تۆتالیستەکانەوە ناچنە خانەی تاوانی گەلکوژی.\nگرنگە سەرنجی ئەوە بدەین، کەوا بەکۆمەڵکوشتنی بەهەزاران کەس بە شێوەیەکی دڕندانە، راستەوخۆ واتای تاوانی گەلکوژی ناگەیەنێت. بۆیە گونجاوە لێرەدا بەراوردێک لەگەڵ کۆمەڵکوژیە ئەتۆمیە مێژوویەکەی شاری هێرۆشیمای یاپان کە لە کۆتایی جەنگی جیهانی دووەمدا روویدا بکەین. شاری هێرۆشیما لە کۆتایی جەنگی جیهانی دووەمدا لە رێکەوتی ٦ ئۆگۆستی ١٩٤٥ لەلایەن فرۆکە جەنگیەکانی ئەمەریکاوە بەچەکی ئەتۆمی هێرشی کرایەسەر شارەکە و وێرانکرا. ٦٦ هەزارکەس راستەوخۆ کوژران و ٦٩ هەزاریش بریندار بوون. کۆی ژمارەی کوژراو و بریندار ١٣٥ هەزارکەس بوو کە ئەوسا زیاتر لە نیوەی کۆی دانیشتوانی شارەکە بووە کە ئەوسا ٢٥٥ هەزار کەس بووە. سێ رۆژ دوای ئەوە هێرشی ئەتۆمی لە رێکەوتی ٩ ئۆگۆستی ١٩٤٥ کرایەسەر شاری ناگاساکی و ئەو شارەش وێران کرا و ٣٩ هەزار کەس کوژران و ٢٥ هەزار کەسیش بریندار بوون. کۆی ژمارەی کوژراو و بریندار ٦٤ هەزار کەس بووە لە کۆی ژمارەی دانیشتوانی ناگاساکی کە ١٩٥ هەزار کەس بووە ئەوسا.\nفاکت و جیاوازیەکان:\n• خەڵکی سڤیلی بێ تاوان بەکۆمەڵ لەنێوبردران، لەنێو قوربانیاندا هێزی سەر بە سوپای یاپانیش هەبوون.\n• هێرشەکە هێرشی ئەتۆمی بوو و لە ئەنجامی بۆردوومانەکەدا ژمارەی کوژراوان …. بوو و ژمارەی برینداران … بوو.\n• هیرۆشیما شارێک نەبوو لە بەرەی جەنگدا بێت یا نزیک لە بەرەی جەنگدا بێت و لەبارێکدا بێت کە جموجۆڵ و پێکدادانی سەربازی پیشتر تێدابووبێ. شاری هیرۆشیما دوور بوو لە بەرەکانی جەنگ. شارەکە شارێکی وڵاتی یاپان بوو کە لە شەڕدا دوژمنی ئەمەریکا بوو. دیارە شارەکە وەکو هەر شارێکی دیکەی یاپان لەمەترسیدا بوو، چونکە یاپان لە کۆتایی جەنگدا لەبەردەم داگیرکردندا بوو و هەڕەشەی داگیرکردنی بەروونی لەسەر بوو.\n• هێرۆشیما لەلایەن وڵاتێکی دوژمنەوە کە وڵاتەیەکگرتووەکانی ئەمەریکا بوو هێرشی کرایەسەر.\n• هێرشە ئەتۆمیەکە بەمەبەستی لەناوبردن و وێرانکردن بوو، مەبەست کوشتاری زۆرترین ژمارەی خەڵک بوو لە شارەکەدا بە بێبەزیانەترین شێوە.\n• ئەگەرچی مەبەستی ئاشکرای هێرشە ئەتۆمیەکە وێرانکردنی تەواو و لەناوبردنی سەدان هەزار مرۆڤ بوو، مەبەستی بنچینەیی و سەرەکی ئەمەریکا چۆکدادان بوو بە یاپان، نەک لەناوبردنی تەواوی گەلی یاپان.\n• کاتێ گەلی یاپان خۆیان دایە دەست، هەوڵی لەناوبردنیان نەدرا، خەڵکی هێرۆشیما ئەوانی رزگاریان ببوو چیتر بەرەوڕووی میتۆدە رێکخراو و پلانبۆدادراوەکانی لەناوبردن نەبوونەوە. کە یاپان خۆی دایە دەست جەنگ تەواو بوو و گەلی یاپان بەپارێزراوی مایەوە.\n• دەکومێنتی نوسراو نییە کە بڕیاری لەناوبردنی گەلی یاپان بسەڵمێنێت، بەهەمان شێوە کوشتاری سیستەماتیکیانە بەمەبەستی لەناوبردنی گەلی یاپان روویان نەداوە و ناتواندرێ بسەڵمێندرێت.\n• هێرشەکە لەبەر جودایی رەگەز یا ئایین یا نەتەوە نەبوو. هێرشەکە دەرهاویشتەی جەنگی جیهانی بوو و بەشێکی جیانەکراوەی درێژەی جەنگەکەیە. مەبەستیش لە هێرشەکەدا گەیشتن بە ئامانجێکی سەربازی بوو.\n• خەڵکی سڤیل بە کۆمەڵ لەنێوبردران، هێزی سوپای ئێران یا پێشمەرگە (تاکوتەرا نەبێ) لە ناو قوربانیاندا نەبوون.\n• هەلەبجە لە سنوری ئێران نزیکە، شارێکی دوژمن نەبوو و دانیشتوانەکەی سەربە وڵاتی ئێراق خۆی بوون.\n• هێرشی کیمیایی سەر هەلەبجە لەلایەن وڵاتی دوژمنەوە نەبوو، بەڵکو لەلایەن ستاتی ئێراق خۆی بوو و کرایە سەر دانیشتوانی خۆی.\n• خەڵکی هەلەبجە سەر بە لایەنی دوژمن نەبوون و لەناوبردنیان واتایەکی جەنگیی بۆ ئێران وەکو وڵاتی دوژمن نەبوو، هەروەکو هەلەبجە شارێکی ئێران نەبوو و گرنگیەکی نەتەوەیی بۆ ئێران نەبوو، وەکو هێرۆشیما و دانیشتوانەکەی بۆ یاپان هەیبوو.\n• دەکومێنتی بریاری لەناوبردنی کوردان لە ناوچە قەدەغەکراوەکاندا بە نوسراو بەر لە هێرشەکە هەیە و لەلایەن سەرکردایەتی ئێراقەوە نوسراوە و دەرکراوە.\n• کوشتاری سیستەماتیکیانە و پلان بۆداندراو ڕوویاندا، ئەوانەی لە هێرشەکەدا رزگاریان بوو و رایانکرد، هەوڵی لەناوبردنیان درا. ئەوانەی لە رۆژ و هەفتە و مانگەکانی دواتر خۆیان دایەدەست جا بەپێی لێبوردن یا بێ لێبووردن هەموویان گیران و هەمان هەلسوکەوتیان لەگەڵ کرا کە لەگەڵ خەڵکی گوندە گەماڕۆلەسەر و تەریککراوەکاندا کرا، وەکو ناپاک و خۆفرۆش سەیریان کرا، لەوانە گەلێکیان لەنێوبردران. واتە پرۆسەی لەناوبردنەکە دوای هێرشەکە بە چەندین مانگ بەردەوام بوو.\n• جودایی نەتەوەیی گرنگی یەکلاکەرەوەی لە هێرشەکەدا هەبوو، هێرشی سەر خەڵکی هەلەبجە لەبەر کورد بوونیان بوو، هەروەکو ئێراق زۆرینەی ڕەهای عەرەبە و دەسەڵاتدارانیش عەرەبن. دەسەڵاتدارانی ئێراق سەیری کوردەکانیان وەکو ناپاک و بەکرێگیراو کردووە و لەناوبردنیان بە پێویست زانیووە. دیارە ئێراق بڕیاری لەناوبردنی کوردەکانی دابوو و خەریکی جێبەجێکردنی پرۆسەی لەناوبردنەکەبوو کە هێرشەکە ڕوویدا.\nوەکو لەو بەراوردەی سەرەوەدا دەردەکەوێ، جیاوازی دیار و گەورە لە نێوان ئەو دوو تاوانی کۆمەڵکوژیەدا هەیە، ئەوەی پێکچواندنیان گونجاو دەکا یەکەم ئەوەیە کە خەڵکی سڤیلی شارێک بەکۆمەڵ بەچەکی کوشندەی نائاسایی لەلایەن لایەنی هێرشبەرەوە لەناودەبردرێن. دووەم مەبەست لە هێرشەکەدا کوشتن و لەناوبردنی زۆرترین ژمارەی دانیشتوان بووە. بەڵام مەبەستی سەرەکی و بنچینەیی لە هیرشەکاندا جیاوازی گرنگیان لەگەڵ یەکتردا هەیە. هەر ئەوەشە جۆری تاوانەکان لە رووی یاساییەوە دەخاتە دوو خانەی جیاوازی تاوانەوە. لەکاتێکدا ئەمەریکا مەبەستی لەو هێرشە دڕندانەیە گوشارخستنەسەر پادشای یاپان بووە کە ناچاری خۆبەدەستەوەدانی بکات و کۆتایی بە جەنگ بهێندرێت، هەرچی دەسەڵاتی بەعسی ئێراقیە مەبەستی لەهێرشەکەدا لەناوبردنی بەشێکی نەتەوەی کورد لە ناوچەیەکی گرنگی سنوریدا بوو و بەمجۆرە ئاسانکردن و رێگەخۆشکردن بۆ هەنگاوەکانی دواتری لەناوبردنی کوردان کە بە خەستی بەردەوام بوون. دوای هێرشی هێرۆشیما و ناکازاکی یاپان خۆی دایە دەست و جەنگ کۆتایی هات، خەڵکی یاپانیش بەرەورووی لەناوبردن نەبوونەوە و نەخرانە ژێر گەماڕۆ و پلانی داهاتووی لەناوبردن. بەڵام سەبارەت بە هەلەبجە دوای کیمیابارانەکە پرۆسەی لەناوبردن کۆتایی نەهات، پلانی سیستەماتیکیانەی لەناوبردن بەردەوام بوو و درێژەی پێدرا. دیارە خاڵی هەرە گرنگی جیاواز لەنێوان ئەو دوو تاوانەدا کە سەبارەت بە لایەنی تاوانکارەوە هەیە ئەوەیە، کە ئەمەریکا هێرشی کردەسەر شارێکی دوژمن و خەڵکی سەربەو وڵاتە دوژمنە، هەرچی ئێراقە هێرشی کردە سەر شارێکی خۆی و دانیشتوانی خۆی، کۆمەڵکوژی لە بەشێکی دانیشتوانی ئێراق خۆی کرد. هەر ئەوەشە تاوانەکە دەباتە چوارچێوەیەکی دیکەی تەواو جیاواز لە تاوانی کلاسیکیانەی جەنگ. لێرەدا دەردەکەوێ کە کوشندەیی و گەورەیی تاوان راستەوخۆ یەکسان نییە بە بوونی تاوانی گەلکوژی. تاوانی کۆمەڵکوژی و وێرانکاریەکەی هێرۆشیما لەگەڵ ئەوەی زۆر گەورەتر و کوشندەتر بوو لە تاوانی کیمیابارانی هەلەبجە، بەڵام لەرووی یاساییەوە وەکو تاوانی گەلکوژی نابیندرێت.


لەبارەی Ipsos iSay ەوە | Ipsos iSay\nلەبارەی Ipsos iSay ەوە\nIpsos iSay کۆمەڵگایەکە بۆ ئەنجامدانی راپرسی لەڕێگەی ئینتەرنێتەوە و پێشکەشکردنی خەڵات. تەرخانکراوە بۆ دڵنیاییدان لەوەی کە بیر و ڕا بەهادارەکانی تۆ جیاوازییەک دروستدەکات لە کۆمەڵگاکان، هاوڵاتیان و براندەکاندا.\n1. کاریگەرییەک دروستبکە. وا بکە بیروڕاکانت بیستراوبێت.\nڕای تۆ گرنگە، بۆچی شێری ناکەیت؟ لەڕێگەی ڕا دەربڕینتەوە راستەوخۆ کار دەکەیتە سەر ئەو بڕیارانەی کە کۆمپانیا و براندەکان دەیدەن. هەندێکجار ئەو کاریگەرییە لە بابەتی هەواڵەکاندا، یان بەرهەمێکی نوێ لە فرۆشگاکاندا، یان لە ریکلامە نوێیەکان و بەرنامە تەلەڤزئۆنییەکاندا تێبینی دەکەیت.\n2. ڕاکانت شێربکە بە چەندین رێگای ناوازە. Ipsos iSay زیاترە لەوەی کە تەنها هەر راپرسیبێت.\nبەڵێ، Ipsos iSay چەندین هەل دەڕەخسێنێت بۆ وەڵامدانەوەی راپرسییە سەرنجڕاکێشەکان، ئەو راپرسییانەی کە بابەتی جیاواز لەخۆ دەگرن. هەر بەوەندەوە ناوەستێت بەڵکو بژاردەکان زۆرن: ئەزموونکردنی بەرهەمی نوێ. بەشداریکردن لە کۆڕبەند و گفتوگۆکاندا بەشێوازی ئۆنلاین. بەشداریکردن لە توێژینەوە لەکاتی بازاڕکردندا. بێگومان، تێبینی و تێچێنەکانی تۆ وەڵامی زۆر پرسیاری جیاواز دەداتەوە و کاریگەریی لەسەر زۆر بڕیاری جیاواز دادەنێت\n3. خاڵەکان کۆبکەرەوە و خەڵات بەدەست بهێنە. خاڵەکانت بگۆڕەوە بەو خەڵاتانەی کە بەلای تۆوە گرنگە.\nتۆ بەلای Ipsos iSay ەوە گرنگیت. ئەو خەڵاتانەی هەڵیدەبژێریت پێویستە بەلای تۆوە گرنگبن. Ipsos iSay خەڵاتی جۆراوجۆر پێشکەش دەکات، لەوانە کارتی دیاریی، حەواڵەکردنی پارە، بەخشینی خێر و تەنانەت شمەک و کەلوپەلیش.\nIpsos iSay لەلایەن ئیپسۆسەوە بەڕێوە دەبرێت، ئیپسۆس کۆمپانیایەکی پێشەنگی بواری توێژینەوەی بازاڕە.\nئیپسۆس لەلایەن کەسانی شارەزای بواری توێژینەوەوە خاوەنداری دەکرێت و بەڕێوە دەبرێت، ئیپسۆس لە ساڵێکدا زیاتر لە 70 ملیۆن چاوپێکەوتن ئەنجامدەدات بۆ زیاتر لە 5000 بریگرتە (عميل) لە زیاتر لە 100 وڵاتدا.\nئیپسۆس لە ساڵی 1975 دامەزراوە، سێهەم گەورەترین کۆمپانیای توێژینەوەیە لە جیهاندا، زیاتر لە 17500 کارمەندی هەیە لە زیاتر لە 80 وڵاتدا. بۆ زانینی زیاتر لەبارەی ئیپسۆسەوە هەروەها لەبارەی ئەوەی کە چۆن تۆ دەتوانیت کاریگەریی دروست بکەیت، تکایە لێرەدا کلیک بکە. لێرەدا کلیک بکە.\nIpsos iSay ئامادەیە بۆ تۆ تاکو کاریگەریی دروست بکەیت.\nئایا تۆ ئامادەیت جیاوازی دروست بکەیت؟ ئێمە دەمانەوێت بیر و ڕا بەپێزەکانت ببیستین.\nئێستا پەیوەندی بکە (إنضمّ الآن)\nپێشتر ئەندام بوویت؟ خۆ تۆمارکردن بۆ چوونە ژوورەوە (Sign in)


شەرەف، واتا گۆردراوەکەی کاریگەرییەکانی لەسەر ژیان و ژن | KURDPLAT\nشەرەف، واتا گۆردراوەکەی کاریگەرییەکانی لەسەر ژیان و ژن\nکوردپلات 3/02/2022 06:50:00 م ليست هناك تعليقات\nشەرەف وشەیەکە لە دوو بڕگە پێکهاتووە، بەڵام زۆرترین مانای کەوڵدار لە خۆدەگرێت. شەرەف ئەو وشەیەی لە کۆمەڵگەیەکەوە بۆ کۆمەڵگەیەکی تر پێناسە و رەوشتی جیا جیای بۆ زیادو کەم دەکرێت. بە شێوەیەکی گشتی وشەی شەرەف بە واتای رەوشتبەرزی دێت و تێڕوانینی کۆمەڵگە بۆ کەسێک لەسەر بنەمای هەڵسوکەوتی و متمانەپێکراویی لەلایەن کۆمەڵگەوە، ئەو کەسەی ئەم سیفەتانە لەخۆ دەگرێت بە شەریف ناودەبرێت.\nرەوشتبەرزیش بە شێوەیەکی گشتی بریتییە لە راستگۆیی، دەستپاکی، پاراستنی ئەمانەت، ئازایەتی، دڵگەورەیی بەرامبەر بە هەژاران، رۆحی یارمەتیدان چاکەکردن و بەرگریکردن لە بێهێز و کەم تواناکان و زۆرێکی تر و ئەو خەسڵەتانە دەبنە هۆی رێزگرتنی و بەرزکردنەوەی ئاستی کەسەکە لە ناو کۆمەڵگەدا.\nلە ئەزەلەوە ئەم سیفەتانە شەرافەت و رەوشتبەرزییە بۆ هەموو مرۆڤەکان و هەردوو رەگەزی نێر و مێ یەکسان بوون، بەڵام بە گۆڕانی کات و شوێن ئەم سیفەتانە ئاڵوگۆڕیان بەسەردا هاتووە. لە سەدەکانی پێشوودا لە ئەوروپا و تێکڕای جیهان کەسەکان لەسەر بنەمای ئەندامێتیان لە خێزانە پلە بەرزەکانی کۆمەڵگە بە شەریف دانراون.\nلە دوورگەی عەرەبی پێش هاتنی پێغەمبەر محەمەد (د.خ) کەسانی خێزانە گەورەکانی ناوچەکە بە شەریف دانراون و بە چاوی رێزەوە تەماشاکراون. دوای هاتنی پێغەمبەر و لە خۆشەویستی ئەوەوە ئەندامانی بەنی هاشم لە ریزی ئەشرافەکان ئەژمار کراون.\nکورد و شەرەف\nلە کۆمەڵگەی کوردەواری دا بەهەمان شێوە ئەندامانی خێزانە چینە بەرزەکان بە شەریف دانراون. شەریف بوون تەنها و تەنها بە شایستەی خانەدان واتە نۆبڵەکان بینراوە لە تێکڕای جیهان. ئەو سیفەتانەی رەوشتبەرزی کە بۆ هەردوو رەگەزی نێر و مێ یەکسان بوو، ئێستا ئاڵوگۆڕی بەسەردا هاتووە و جیاوازی دەکرێت لە نێوان شەریفبوونی پیاو و شەریفبوونی ژندا.\nرۆژئاوا و شەرەف\nلە وڵاتانی جیهانی یەکەم و رۆژئاوا بەتایبەتی «کارکردن» و «کار» وەک بنەما بۆ شەرەفی مرۆڤەکان تەماشا دەکرێت. ئەمە بە واتای ئەوە نا کە ئەو کەسەی بێکار بوو شەریف نییە، بەڵکو بەو ماناو پایەیە نرخی زۆر دراوە بە کار. مرۆڤەکان بە کارکردنیان هەڵدەسەنگێندرێن یان پێناسەدەکرێن. فەلسەفەی کارەکەت پێناسەتە چۆتە ناو شێوەی بیرکردنەوەی هەموو تاکەکانەوە. ئەمە فەلسەفەی کاری کۆمۆنیستی و سەرمایەداری کاریگەری لەسەر بیرکردنەوەی تاکەکان هەبووە سەبارەت بە شەرەف.\nمرۆڤ گەر نێر بێ یاخود مێ دەبێت خاوەنی کاری خۆی بێت و لەسەر پێی خۆی راوەستابێت وەک دەوترێت شەریفانە بژێوی ژیانی بەدەست بهێنێت ئەوکات بە مرۆڤێکی بەشەرەف دادەنرێت.\nلە کۆمەڵگەی ئێمەدا ئەم فەلسەفەی کارە بەگشتی بۆ پیاوەکان و گەورەی خێزانەکان رەچاو دەکرێت. هەرکات پیاوێک بژێوی ژیانی خۆی و خێزانەکەی بەدەستهێنا بە شەریف ناودەهێنرێت. جەخت لەسەر شێوازی دروستی بەدەستهێنانی بژێوی ناکرێتەوە، واتا ئەگەر بە شێوازی ناتەندروستیش بژێوی ژیان پەیدا بکرێت کێشە نییەو گرنگ ئەوەیە وەک دەوترێت دەست بۆ کەس پان نەکاتەوە.\nبە ژنێک دەوترێت شەریف گەر هیچ پەیوەندییەکی خۆشەویستی و سۆزداری نەبووبێت.\nشەرەف خرایە سەر شانی ژن\nدواتر واتای وشەی شەرەف بۆ پیاو دووبارە گۆڕانکاری بەسەردا هات و ئەرکی شەرەف لەسەر شانی لابراو بە تەنیا خرایە سەر شانی ژن. پەیوەندی خۆشەویستی و سۆزداری بۆ پیاو لە شەرەفی کەم ناکاتەوە.\nپرسیارەکە لێرەدا ئەوەیە کەی و بۆ شەرەفی پیاو گوازرایەوە بۆ دایک و خوشک و هاوسەرەکەی مەسەلەی خۆشەویستی و سۆزداری ئەندامێکی مێینەی خێزانێک بوو بە پێوەر بۆ شەرەف؟ ئەو کۆمەڵگایانەی راگوزەرن واتە روو لە گۆڕانکارین و لە کۆمەڵگەیەکی تەقلیدیەوە بۆ کۆمەڵگەیەکی مۆدێرن هەنگاو دەنێن جۆرێک لە پەرتەوازەیی و ونبوون بە خۆیانەوە دەبینن لە هەموو بوارەکاندا.\nئەم ئاڵوگۆرەی واتای شەرەف و گواستنەوەی لە سەرشانی پیاوەوە بۆ سەر ئەندامانی مێینەی خێزان و بچوکردنەوەی لە پەیوەندی سۆزداریی، یەکێکە لە بەرهەمەکانی ئەم راگوزەرییە لەنێوان دوو واقعی کۆمەڵگەدا.\nکۆمەڵگەی ئێمە هێشتا بە تەواوەتی و بنەماکانی مۆدێرنی تێیدا نەچەسپیووە و خەسڵەتەکانی کۆمەڵگەی تەقلیدیشی لەدەستداوە. هەرئەمەش بۆتە هۆی ئەوەی خەسڵەتەکانی وەکو شەهامەت و راستگۆیی و دەستپاکی و بەپەیمانبوون و زۆرێکی تریش لەو سیفەت و ئەدگارانە گرنگی خۆیان لە دەست بدەن.\nلێرەدا ئەرکی حکومەت و حزب و رێکخراوەکان سەرکردەکانە رێنوێنی کۆمەڵگە بکەن و لە لێکترازان بیپارێزن. گەربێت و دیراسەیەکی هەرێمی کوردستان بکەین ئەوا دەبینین لە سی ساڵی رابردوو تائێستا توندوتیژی لەناو کۆمەڵگاکەمان دا رۆژ بە رۆژ روو لە زیادبوونە. توندوتیژی بەرامبەر بە ژن، بەرامبەر بە منداڵ بە پلەی سەرەکی و بەرفراوان. ئینجا توندوتیژی پیاوان بەرامبەر یەکتر و بەرامبەر بە ژن. بەگشتی توندوتیژی دیاردەیە مرۆڤەکان بەرامبەر بەخۆیان و بەرامبەر بە ئاژەڵ و سروشتیش دەیکەن.\nچی لەکەیە بۆ سەر شەرەف؟\nرەوشتبەرزی و شەرەف بچوکراوەتەوە بەتەنیا خراوەتە سەر شانی ژن، بەڵام تاوانی گەورە بەرامبەر بەخاک و گەل بەرامبەر بە بەها گەورەکانی مرۆڤایەتی و بەرامبەر بە دین و دونیا دەکرێت. لەکە ناخاتە سەر شەرەفمەندی. ئەم هەڵە بنەڕەتییە چەسپیووە بە پڕۆسەیەکی مەودا دوور دەبێت راستبکرێتەوە.\nتیشک خستنەسەر فیمینساید\nلێرەدا بەپێویستی دەزانم باس لە چەمکێکی نوێ بکەم\n(فیمینیساید) بەمانای سڕینەوە و بەکەمگرتنی ژن لەهەموو روویەکەوە. فیمینیساید بەشێوازی جیاجیا لەسەر ژن پیادە دەکرێت. لەچوارچێوەی ئەم بابەتەدا سەرکوتکردن و پەراوێزخستن و بەکەمگرتن لەکایە جیاوازەکانی ژیاندا پەیڕەو دەکرێت.\nئەم چەمک و بابەتە پێویستی بە تیشک خستنەسەر هەیە. بەگشتی ئەرک لە ئەستۆی هەموو ئەوانەن هەست بەم هەڵەیە دەکەن راستی بکەنەوە. لەژێر ئەو چەمکەدا توندوتیژی و تاوانی زۆر دەکرێت. زۆرێک بە بەهانەی شەرەفەوە ژیانیان لێ زەوتکرا.\nلەوەش گرنگتر ئەوەیە مانای شەرەف بخرێتەوە شوێنی راستەقینەی خۆی کە وەک چەترێکی گشتی وەک بەهای هەموو ئینجا تاک تەماشا بکرێت. وەک راستگۆیی، خزمەتکردن، کارو وەفاداری.


سه‌روه‌ر پێنجوێنی - : پێناسە و پۆلێنە ئایینیەکانی داعش\nپێناسە و پۆلێنە ئایینیەکانی داعش\nڕاگەیاندنی داعش، بۆ هەمو لایەنەکانی کێشمەکێش لە ناوچەکەدا، پۆلێن و ناووناتۆرەی ئایینیی هەیە:\n* خۆیان؛ 'یەکتاپەرستان' "موحدون"!\n(ئەمەش یانی هەر خۆیان و لێکچوەکانی خۆیان بە یەکتاپەرست دەزانن، و موسوڵمانانی تر بە 'فرەپەرست' "مشرک" دەزانن. ئەمە جگە لە وەسفە فوتێکراوەکانیان بۆ خۆیان، وەکو 'سەربازانی خیلافەت' "جنود الخلافة"، و 'شۆڕەسوارانی خیلافەت' "فرسان الخلافة"...).\n* جەنگاوەرە دلێرەکانی (ی‌پ‌گ) و (ی‌پ‌ژ)؛ هەمیشە بە 'مولحیدەکان' "الملاحدة" ناو دەبەن.\n(بەو پێیەی کە ئەمانە هەمویان لق‌وپۆپی "پ‌ک‌ک" ـەن، و "پ‌ک‌ک" ـەش باکگراوندێکی مارکسیی هەیە).\n* حیزبە کوردیە ناسیۆنالیستەکانی هەرێمی کوردستان؛ ئەوانە لای ئەوان بە 'هەڵگەڕاوەکان' "المرتدون" ناو دەبرێن.\n* حیزبە ئیسلامیە کوردیەکانی هەرێم، وەکو یەکگرتو و کۆمەڵ، و بەڵکو هەر لایەنێکی ئیسلامیی تریش کە بەرهەڵستییان بکات؛ ئەمانە 'دوڕوەکان' "منافقون" ـن.\n[بەڵام کەسێکی وەکو "دڵشاد گەرمیانی" لەناو کۆمەڵدا؛ لەبەر ئەوەی هەست دەکەن و دەزانن زۆر لە بیرکردنەوەی خۆیانەوە نزیکە؛ لای ئەوان "كه‌سایه‌تیه‌كی دیارە له دژایه‌تی كردنی حوكمی كوفر"، بۆیە "له‌ده‌ستدانی ئەو كه‌لێنه له‌نێو موجاهیدانی گه‌رمیاندا"! بەڵام جێی خۆشحاڵییان نیە کە ئەو "به‌و مێژوه پاكه‌وه ببێته نوێنه‌ری حكومه‌تێكی عه‌لمانی سته‌مكار و هاوبه‌شی سه‌لیبی وجوه‌كان"!].\n* ڕژێمی (بەشار ئەل-ئەسەد) و هێزەکانی سوپاکەی؛ 'نوصەیریەکان' "النصيريون" ـن، بەو پێیەی بنەماڵەی (ئەل-ئەسەد) شیعەی عەلەوین.\n* هەمو لایەنە شیعیەکان، بەتایبەتی حکومەتی مالیکی و عەببادی؛ ئەمانە بە 'ڕافیضیەکان' "الرافضة" و 'صەفەویەکان' "الصفويون"، ناو دەبرێن.\n* شا و ئەمیرەکانی سعودیە، لەبەر ئەوەی لەسەر ئاستی گشتی و ڕەسمی دژی کار و کردەوەی گروپەکانی وەکو قاعیدە و داعشن [هەرچەند لەژێرەوە و سەرەتا بۆ خۆیان دروستیان دەکەن]؛ بۆیە ئەوانیش طاغوتەکان "طواغیت" ی "ئالی سەلول" ـن، لەبریی "ئالی سعود" ["سەلول" بەشێکە لە ناوی دوڕو "مونافیق" ێکی ناوداری مێژوی ئیسلامیی سەردەمی پێغەمبەر.. ئەمەش یانی ئال سعودیش مونافیقن].\n* هەمو هێزە خۆرئاواییەکان، بەتایبەتی ئەمێریکا و بریتانیا؛ ئەمانە 'نەصڕانیەکان' "النصاری" و 'خاچپەرستەکان' "الصلیبیون" ـن.\nئەم پێناسە و پۆلێنە ئایینیانەی داعش، بە چاودێری‌کردنی لاپەڕەکانیان لە تویتەردا، بەرچاوم کەوتون.. بەڵام لەو پەیجانەیاندا هیچ پێناسە و پۆلێکردنێکی ئایینیی سەلبیم نەبینی بیکەن بۆ تورکیای ئەردۆغان!


ڕێکخراوی لێبووردنی نێونەتەوەیی: ڕێژیمی ئێران کۆتایی بە سەرکوتکردنی ژنان بهێنێت.\nبەرێوە چوونی ڕێوڕەسمی سەرەخۆشی دایکی شەهید حەکیم ڕەزایی لە لایەن یەکیەتیی ژنانەوە.\nچەندین حاڵەتی پێشێلکاری مافی ژنان لە سەرەتای ئەمساڵەوە لە کوردستان تۆمار کراوە.\nبەشێک لە هۆکارە سەرەکییەکانی بەهێزبوونی ژنان.\nدەستبەسەرکرانی ژنانی کورد\nژنان: بە بۆنەی ٨ی مارس ڕۆژی جیهانیی ژنان، ماڵپەڕی مافی مرۆڤیی ”هەنگاو“ ڕاپۆرتێکی ئاماری لە دەستبەسەرکرانی ژنانی کورد لەماوەی ساڵی ڕابردوودا و هەروەها سەپاندنی حوکم و لەسێدارەدانی ژنانی کورد بڵاوکردووتەوە کە ماڵپەری ژنان هەمان ڕاپۆرت لێرە بڵێ‌و دەکاتەوە.\nلە مارسی ٢٠١٧ هەتا مارسی ٢٠١٨ لەسەریەک ٤١ ژن و کچی کورد لەلایەن ناوەندە ئەمنییەکانی حکومەتی ئێرانەوە دەستبەسەر کراوان.\nبە پێی ئەم ڕاپۆرتە لە ساڵی ڕابردوودا ٢٤ ژنی کورد بە تۆمەتی چالاکی سیاسی و بەشداری لە خۆپێشاندانەکان ، ٩ ژن بە تۆمەتی چالاکی مەزهەبی (سونە و بەهایی)، ٧ ژن بە تۆمەتی چالاکی مەدەنی و کچێکی تەمەن ٥ ساڵیش دەستبەسەر کراون.\nزیاترین ڕیژەی ئەو ژنانەی کە دەستبەسەر کراون لە پارێزگای سنە بووە کە ١٧ کەس بوون و دواتر ئورمیە و کرماشان بە ١١ و ٩ حاڵەت و پارێزگای ئیلامیش بە ٤ حاڵەت کەمترین حاڵەتی دەستبەسەرکرانی ژنانی تێدا تۆمار کراوە.\nسەپاندنی حوکم بە سەر ژنانی کورد\nبە پشتبەستن بە ئاماری “هەنگاو”، لەماوەی ساڵی ڕابردوودا ٦ ژن و کچی کورد بە تۆمەتی چالاکی سیاسی و مەدەنی حوکمی بەندکران و لێدانی قامچی و هەروەها دانی غەرامەیان بەسەردا سەپاوە.\nبە پێی ئەم ڕاپۆرتە چالاکانی ژنی کورد لەسەریەک حوکمی ٣ ساڵ و ٣ مانگ بەندکران ، لێدانی ١٠٠ قامچی و هەروەها دانی بڕی ٣ ملیۆن و ٦٠٠ هەزار تمەن غەرامەیان بەسەردا سەپێندراوە.\nلەسێدارە دانی ژنانی کورد\nدوو ژنی کورد بە تۆمەتی بازرگانی کردن و گواستنەوەی ماددە سڕکەرەکان لە بەندیخانەی ناوەندیی شاری ڕەشت لە باکووری ئێران لەسێدارە دراون.\nئەو دوو ژنە خەلکی ئورمیە و قوچان لە پارێزگای خوراسانی ڕەزەوی بوون.


شایی چی! شانازیی چی! – فەرهەنگ و مێژووی کاوە\nشایی‌چی! شانازیی چی!\nئەوڕۆ بەنێو نووسراوە کۆنەکانمدا دەگەڕام، نووسینێکی خۆمم دۆزییەوە کە ئی ڕێکەوتی 13/3/2010 بوو. ئەونووسینەم سەرەڕای تێپەڕبوونی زیاتر لە ١١ساڵی ڕەبەق، سەرەڕای هێندێک گۆڕانکاریی بچووک هێشتاش لەجێی خۆیدایە، بۆیە بەجێیە دیسان بخرێتەوە بەر سەرنجی ئێوەی خۆشەویست:\nپارچه‌یه‌کی بچووکی کوردستان پاش ساڵانی دوورودرێژی خه‌باتی نه‌به‌زانه‌ی ڕۆڵه‌کانی نیشتمان‌و دانی سه‌دان هه‌زار شه‌هیدو تووشبوونی گه‌له‌که‌ی به‌ماڵ وێرانی‌و کاره‌سات‌و چه‌رمه‌سه‌رییه‌کی زۆرو دڵته‌زێن، سه‌ره‌نجام به‌نیوه سه‌ربه‌خۆیی‌یه‌کی ناوچه‌یی‌و که‌مڕه‌نگ گه‌یشت. کوردانی تامه‌زرۆی ئازادیش به‌تاسه‌یه‌کی زۆره‌وه‌چاویان بڕی‌یه‌ئه‌و ئه‌زموونه‌و بناخه‌ی کۆشکی هیوایان له‌سه‌ر داناو وه‌ک کۆرپه‌یه‌کی تاقانه‌ی نازدار چاویان له‌سه‌ری بوو که‌نه‌کا نه‌خۆشبێ‌و له گوڕوتین که‌وێ‌و له‌به‌ر لاوازی‌وبێهێزی بکه‌وێته‌وه‌به‌رپێی دوژمنی داگیرکه‌رو دڕ.\nداخه‌که‌م‌چی‌وای پێنه‌چوو نه‌خۆشیی گه‌نده‌ڵی‌وسامانپه‌رستی‌به‌سه‌ریدازاڵبوو و به‌رژه‌وه‌ندیی گه‌ل‌و گه‌ل‌خۆشه‌ویستیی کرده‌پووشێک‌و دایه‌به‌ر ڕشه‌بای هیوابڕاوی. به‌رژه‌وه‌ندیی تاکه‌که‌سی بووه‌مۆته‌که‌و وا نیشته‌سه‌ر شان‌و ملی کاربه‌ده‌ستان، که له به‌رهه‌می خه‌باتی‌شاخ هه‌ر ئاخ‌وداخه‌که‌ی بۆ دڵسۆزان مایه‌وه‌و به‌س!\nدیارده‌ی گه‌نده‌ڵی وه‌ک په‌تایه‌ک ته‌نییه‌وه‌و‌کۆمه‌ڵگای کوردی خسته‌به‌رژانی گورچوو بڕی خۆی. بۆڵه‌بۆڵه‌کان ورده‌ورده‌سه‌ریان هه‌ڵداو بوون به‌هاوارو به‌ده‌نگدانه‌وه‌یه‌کی به‌سام‌له‌ده‌می چاکه خوازان‌و دڵسۆزانڕا وه‌ک ئاوازێکی سامناک هاتنه‌ده‌ر. گوێ پێنه‌بزووتنی به‌رپرسان‌و تێرنه‌بوونی هه‌لپه‌رستان‌و هه‌ڵلووشانی سامانی گه‌ل، ئه‌وجار ده‌نگه‌دژگه‌نه‌کانی لێک کۆکردنه‌وه. گه‌ل به‌ئاشکرا بوو به‌دووبه‌شی دژبه‌یه‌ک‌و ڕق‌و قین به‌ری چاوانی هه‌ردوولایه‌نی گرت. لایه‌نێک مافخۆرو لایه‌نێک مافخوراو! ماستاو ساردکه‌ره‌وان، هه‌لپه‌رستان‌و دزان‌و ته‌ماحکارانیش هه‌لیان قۆسته‌وه‌و بۆ خۆشکردنی ئاگره‌که یا خۆیان خزانده ڕیزه‌کانی هه‌ردوولاو یا ویستیان به‌هاندانیان بۆ کێشە سازکردن بۆیەکتری، مه‌به‌ستی ناپاکانه‌ی خۆیان بپێکن.\nسه‌رتان نه‌ئێشێنم وه‌ک دیتتان کار له‌هێمنی‌و له‌سه‌ره‌خۆیی‌و فه‌رمانی ئاوه‌ز تێپه‌ڕێ‌و که‌وته شه‌ڕه جوێن‌و سووکایه‌تی‌و بوختان پێک‌کردن. هاوسه‌نگه‌رانی دوێنی ده‌ستیان کرد به‌سوونی شیرو تیر له یه‌کترو… ئاوا ماڵی کورد بووبه‌دووکه‌رت. هه‌ڵبژاردنی عێراق به‌ڕێوه‌چوو و له‌کوردستاندا به‌خۆشێیه‌وه تیرۆریستان ده‌ستیان وهیچکوێ ڕانه‌گه‌یشت‌و کاره‌که‌به‌خێر ته‌واوبوو. هێشتا مه‌ره‌که‌بی قامکی ده‌نگ ده‌ران وشک نه‌بووبۆوه هه‌موو لایه‌نه‌کان سه‌رکه‌وتنی پڕشانازیی خۆیانیان ڕاگه‌یاند. داوه‌ت‌و شایی‌و گۆڤه‌ند به‌بۆنه‌ی سه‌رکه‌وتن له‌هه‌مووکوردستاندا ده‌ستی پێکردو بوو به‌گه‌ڕه‌لاوژه‌یه‌ک هه‌ر مه‌پرسه! هه‌ربابایه‌ی له‌به‌رخۆیه‌وه‌کۆڕێکی گۆڤه‌ندی له‌لایه‌نگرانی سازداو به‌دانی درۆشمی سه‌رکه‌وتن له‌شوێنێکی ئه‌وخاکه خاوه‌ن شێواوه‌ماندا دای‌کوتا. هه‌موو براوه‌بوون. هه‌موو سه‌ر‌که‌وتو! تێشکاوی سه‌ره‌کی له‌وناوه‌دا هه‌ر له‌بیریش نه‌مابوو!\nله‌ڕاستیداتێشکاوی کڵۆڵ‌ی ئەوبەزمو هەرایە، هه‌ر کوردستانه! ئه‌و کڵۆڵه‌ی ماڵه‌که‌ی بۆته‌دووکه‌رت‌و ڕۆڵه‌کانی بوون به‌دووبه‌ره‌و مۆته‌که‌ی شه‌ڕێکی شاراوه‌ی زۆر پڕمه‌ترسی له‌سه‌ر شان‌وملی نیشتووه‌و خه‌ریکه ده‌یخنکێنێ، به‌ڵام که‌س له‌به‌ر سه‌رکه‌وتنی خۆی هه‌ر له‌بیریشی نه‌ماوه‌و ئاوڕێکی وێناداته‌وه. هه‌رکام وه‌ک بۆخۆیان ده‌ڵێن، به‌ته‌واوی سه‌ر که‌وتوون‌و له‌هه‌موولایه‌نه‌کانی دیکه له‌پێشترن. هه‌مووده‌ڵێن له‌پێشترین، به‌ڵام بۆخۆشیان ده‌زانن ئه‌و ئیددیعایه‌چه‌ندی درۆ تێدایه‌و ئه‌وه‌ته‌نیاوته‌نیا بازاڕگه‌رمییه‌که بۆ سه‌رگه‌رمکردن‌و هه‌ڵخه‌ڵه‌تاندنی بیروڕای گشتی‌و گێژوسه‌رگه‌ردان کردنی خه‌ڵکی چاوله‌ده‌ستیان. ئه‌و کێبه‌رکێیه ناساغه بۆکوێمان ده‌با؟ ئه‌و سه‌رکه‌وتنه گوماناوییانه‌چمان به‌سه‌ردێنن؟ ئایا که‌س بیری له‌ئاگره‌که‌ی بن خۆڵه‌مێشی ئه‌و سووتمانه کردۆته‌وه؟ ئایا بناخه داڕشتنێکی پڕمه‌ترسی بۆخۆکوژییه‌کی بێبرانه‌وه‌ی دیکه‌دگۆڕێدا نییه؟ به‌ڕاستی ئه‌من بۆنێکی ئاوام بۆدێ. گرژی‌و ئاڵۆزی‌و ورده‌کێشه‌کان به‌تایبه‌تی له‌وناوچانه‌ی دوژمنیان زۆر لێ‌نیزیکه‌و ناوچه‌ی تێوه‌ردراون، ئه‌ومه‌ترسی‌یه هێنراوه‌ته‌و نێو گۆڕه‌پانی ڕامیاریی کوردستان. خۆ دوژمنانیش هه‌ر له‌بنگوێمانن‌و زۆر هاسانه به‌تێخزاندنی چه‌ند ئاگرخۆشکه‌رێکی فرچک به‌جاشه‌تیگرتوو له‌ڕیزه‌کانی هه‌ر دوولایه‌ن چه‌خماخه‌ی ئه‌وشه‌ڕه لێده‌ن‌و خه‌ڵاتی خۆ وه‌رگرن.\nبراوه‌ی چی‌و دۆڕاوی چی؟ هه‌مو دۆڕاون!\nباله‌حیزبه‌ده‌سته‌ڵات‌به‌ده‌سته‌کانی کوردستان‌ڕا ده‌ست پێ‌بکه‌م. ئێوه‌که‌شایی بۆ سه‌رکه‌وتنه‌که‌تان ده‌گێڕن‌و گوێی خه‌ڵکتان به‌ئاهه‌نگ‌و گۆرانی که‌ڕ کردووه، هیچ بیرتان له‌وه‌ی کردۆته‌وه ئه‌و سه‌ر که‌وتنه‌تان له‌وپه‌ڕی به‌ره‌وپێشچوونی خۆیدا سه‌رکه‌وتن نییه که‌هیچ، تێشکانێکی پڕ له‌شه‌رم‌و شووره‌ییشه؟ به‌سه‌رکێدا سه‌رکه‌وتوون؟ ئه‌وانه‌ی ئێستا له‌به‌رانبه‌رتاندا ڕاوه‌ستاون کێن؟ هه‌ر ئه‌وانه نین که‌دوێنێ خۆیان بۆ به‌کوشت ده‌دان؟ هه‌رئه‌وانه‌نین که‌له‌سه‌ر “مامه‌و کاکه” برای خۆیان بۆ ده‌کوشتن؟ خۆ هیچیان ئیشاڵڵا له‌هه‌ساره‌کانی دیکه‌ڕا نه‌هاتوون! هه‌ر ئه‌و برایانه‌تانن که‌دوای گه‌یشتن به‌ده‌سته‌ڵات له‌ده‌ستکه‌وته‌کان بێبه‌شتان کردوون‌و ئه‌وه‌نده‌یان به‌چاوی خۆ نادادپه‌روه‌ری لێ‌دیون که‌چیدی نه‌یانتوانیوه‌ددان به‌جه‌رگی خۆ دابگرن‌و بێده‌نگی‌یان پێ‌شه‌رمه. بۆگه‌نی گه‌نده‌دڵی، وا تانوپۆی حکوومه‌ته‌که‌تانی داگرتووه‌که‌هیچ عه‌ترێک دایناپۆشێ‌و هیچ په‌رده‌یه‌ک نایشارێته‌وه. ئێوه‌ماڵه‌که‌تان به‌سه‌ردا ڕووخاوه‌دڵتان به‌وه‌ی خۆشه کە شوکر نه‌خشی به‌رهه‌یوانه‌که‌تان ماوه! ! ئه‌گه‌ر ئه‌وانه‌تان به‌گه‌نده‌ڵییه‌زه‌ق‌و بێوێنه‌که‌ی حکوومه‌ته‌که‌تان له‌خۆ نه‌تۆراندبا، ئه‌گه‌ر له‌کاتی خۆیدا وه‌ڵامی سکاڵاکانتان دابانه‌وه، ئه‌گه‌ر له‌کاتی‌خۆیدا ده‌ستی دزه‌کانتان بڕیبا، ئه‌گه‌ر له‌به‌رپرسانتان پرسیبا ئێوه‌که‌تاله‌شاخ بوون نانی شه‌وێتان نه‌بوو ئێستا که کارتان که‌وتۆته‌ده‌ست ئه‌وکۆشک‌و باره‌گایانه‌تان له‌کوێ هێنا، ئه‌گه‌ر له‌سامانه با هاورده نه‌هێنییه‌کانتان پرسیبانه‌وه که به‌ناوی ئه‌م‌و ئه‌و نووسیویانه تا لێیان ئاشکرا نه‌بێ، ئه‌و سامانه باهاوردانه‌ی هاوسه‌نگه‌رانی دوێنێتان ئه‌وڕۆ به‌حه‌سره‌ته‌وه ده‌یبینن له‌کاتێکدا به‌کرێش خانوویه‌کی شیاوی تێدا ژیانیان وه‌به‌رناکه‌وێ، ئێستا ئه‌و هه‌موو ده‌نگه‌له‌کیسچووانه ئی‌خۆتان ده‌بوون‌و پێویستی نه‌ده‌کرد داوه‌ت بۆ به‌سه‌ردازاڵبوونیان بگێڕن!\nئه‌من به‌داخێکی گرانه‌وه‌ده‌ستم وه‌کوردستان‌ڕاناگات، بۆیه‌ش زۆر شتم نه‌دیون، به‌ڵام ئه‌وه‌نده‌م له‌سه‌ر ئه‌وگه‌نده‌ڵییانه‌له‌زاری که‌سانێکه‌وه‌بیستووه – که‌هیچ گومانم له ڕاست بوونیاندا نیه – ئه‌وه‌نده‌ش هه‌ر له‌ده‌زگا ڕاگه‌یاندنه‌کانی سه‌ربه‌خۆشتان ده‌بیسمه‌وه‌و لێیان هه‌ڵدێنجم، تابه‌س‌بێ بۆئه‌وه‌ی بزانم چ کرمێک خه‌ریکه داری بن میچی حکوومه‌ته‌که‌تان کللۆرده‌کا، وه‌ک دڵسۆزێکی کورد – که‌بۆخۆشم باشترین‌و گرنگترین ڕۆژانی ته‌مه‌نم له‌پێشمه‌رگایه‌تیدا تێپه‌ڕاندووه‌و هێندێک ئه‌زموونی به‌که‌لکم لێ کۆ کردۆته‌وه- ناتوانم بێده‌نگ بم. بێده‌نگی‌له‌کاتی ئاوادا به‌خه‌یانه‌ت ده‌زانم، بۆیه‌ش به‌ڕاشکاوی ده‌دوێم. وه‌نه‌بێ پێموابێ ئێوه‌ش که‌متر له‌من ئاگاداری ڕاستییه‌کانی ئه‌و دۆخه‌ن، به‌ڵام وێده‌چێ له‌ترسی خراتربوون چاکی نه‌که‌نه‌وه. به‌ڵام به‌بڕوای من خانووی وێران له‌ڕووخه‌ک بێمه‌ترسیتره.\nلێره‌دا به‌بێجێی نازانم ئاماژه‌به‌ڕامیارییه‌کی چه‌وت دیکه‌ی بانگه‌شه‌کاریتان بکه‌م، ئه‌ویش به‌خۆ هه‌ڵاگوتنه‌بۆ ئه‌وخزمه‌تانه‌ی وه‌ک ئه‌رکی سه‌رشان به‌ئاوه‌دانیی کوردستانی ده‌که‌ن. فارس ده‌ڵێن: (عه‌تر ئه‌وه‌یه‌خۆ بۆن بدات نه‌ک ئه‌جزاچی تاریفی کات). ئه‌رکی حکوومه‌ت خزمه‌ته‌به‌خه‌ڵک نه‌ک ئاغایه‌تی به‌سه‌رخه‌ڵکدا. ئه‌گه‌ر کاول کارییه‌کانی سه‌ددام ئاوه‌دان ده‌که‌نه‌وه – که‌پێموایه‌زۆریشتان کردووه – هه‌رچه‌ند به‌س و بێکه‌موکووڕیش نه‌بووه، چ پێویست ده‌کا له‌ده‌زگاکانی ڕاگه‌یاندن بانگه‌شه‌کاریی بۆ دابتاشن، خه‌ڵک بۆده‌بێ سپاسی حکوومه‌تی هه‌رێم بکه‌ن بۆ ئه‌وه‌ی ئاوی بۆدابین کردوون یا کاره‌بای بۆ ڕاکێشاون، یا مه‌دره‌سه‌ی بۆ سازکردوون. له‌وڵاتانی دێمۆکڕاتی ڕۆژئاوادا ئه‌و هه‌موو کارو خزمه‌تگوزارییانه‌پێشکه‌شی خه‌ڵک ده‌کرێن، به‌ڵام هه‌رگیز که‌س نابینی له‌ڕاگه‌یه‌نه‌ره گشتییه‌کاندا به‌ده‌وڵه‌ت هه‌ڵابڵێ، به‌پێچه‌وانه‌هه‌مووکه‌س ده‌زانێ ئه‌وه‌ئه‌رکی ده‌وڵه‌ته‌و ده‌وڵه‌تیش بۆیه‌سامانی خه‌ڵکی ده‌به‌رده‌ستدایه‌که‌بۆ ئاسایش‌و ئاسووده‌یی ژیانی وان خه‌رجیکات، که‌وابوو ئه‌وهه‌موو پێهه‌ڵاگوتنانه‌نه‌ک هیچ شانازییه‌کیان نیه‌و زۆریش شه‌رمه، به‌ڵکوو به‌ڕێگایه‌کیشی ده‌زانم بۆ سه‌رپۆش دانان له‌سه‌ر که‌موکۆڕییه‌کان. ڕه‌نگه‌خوێنه‌ری به‌ڕێز بپرسێ ئه‌وه‌خۆ زۆر کۆنه‌و چی به‌وباسه‌ی ئێستا داوه!؟ من ده‌ڵێم نا ئه‌و تێکده‌ره‌کۆنه، ئه‌وبوونه‌وه‌ره دزێوه، له‌مێژه خه‌ریکی تێکدانی تانوپۆی کۆمه‌ڵه‌که‌مانه. ئه‌وه‌دێوه‌زمه‌ی باره‌قه‌ڵڵایه که‌ڕۆژبه‌ڕۆژ خۆی گه‌نجترو هه‌رله‌وکاته‌ش دا به‌ئه‌زموونتر ده‌کاته‌وه، دێوه‌زمه‌یه‌که به‌گوڕوتینی گه‌نج به‌ڵام به‌ئه‌زموونی سه‌دان پیری ژیری دنیادیتوو. جابزانن شتی‌واده‌توانێ چه‌ند پڕمه‌ترسی‌بێ!؟ ئه‌وه‌ڕاست ئه‌ودابه‌ناحه‌زه‌ی ڕێژیمه ده‌سته‌ڵاتداره‌کانی ناوچه‌که‌یه که به‌داخه‌وه خزیوه‌ته نێو حکوومه‌تی کوردستانیش. ئه‌وه‌ڕاست هه‌ر ئه‌و داوه‌ت‌و به‌زم‌وهه‌رایه‌یه‌که‌خووتان پێگرتووه بۆشاردنه‌وه‌ی که‌مووکووڕییه‌کان سازی‌ده‌که‌ن‌و ئێشتاش بۆشاردنه‌وه‌ی تێشکانه‌گه‌وره‌که‌تان ده‌یگێڕن. نازانم ئه‌وه‌چ شانازییه‌کی تێ دایه که ژماره‌یه‌کی زۆر هه‌رله‌خۆتان له‌سه‌ر گه‌نده‌ڵی لێتان بتۆرێن‌و بۆ گۆڕانکاری پێک هێنان له‌ده‌سه‌ڵاته‌که‌تان‌و به‌ربه‌ره‌کانی ده‌گه‌ڵ ئه‌وهه‌موو چه‌وتی‌و چه‌وتیکارییانه‌تان، لێک کۆبنه‌وه‌و به‌هه‌ردووک حیزبی سه‌ره‌کیی حکوومه‌ته‌که‌تان هه‌ر شتێکی که‌م له پێش ئه‌وان بن؟ به‌تایبه‌تی لێره‌دا پێم سه‌یره‌یه‌کێتیی نیشتمانی – که‌زۆرینه‌ی دژکاره‌کان له‌وحیزبه‌جیابوونه‌ته‌وه‌و زۆرانیشیان ده‌ناسم که‌کاتی خۆی چەند دڵسۆزی بوون – ئێستا له‌ماوه‌یه‌کی زۆر کورتدا ئاوا خۆیان ڕێکخستووه‌و له‌شارێکی وه‌ک سوله‌یمانیدا به‌پێی ئاماره‌سه‌ره‌کییه‌کان زۆری لێ‌وه‌پێشکه‌وتوونه‌وه‌و ئاواش له‌جیاتی شین داوه‌ت ده‌گێڕێ!.\nبه‌جێ‌یه‌دووقسانیش ده‌گه‌ڵ هێژایانی گۆڕان بکه‌م.\nبه‌ڕێزان ئێوه‌ش که بۆمه‌به‌ستێکی زۆر پیرۆز هاتوونه گۆڕه‌پانی به‌ربه‌ره‌کانی‌و دنیایه‌ك کێشه‌و گرفتتان بۆخۆتا هێناوه‌ته‌پێش، به‌داخه‌وه زۆرجار بۆ زیاتر سه‌رنج ڕاکێشان‌و زۆرتر به‌تاوانبار نیشاندانی دژبه‌ره‌کانتان یا وره‌دان به لایه‌نگرانتان په‌ناده‌به‌نه به‌ر هێندێک ڕێگای نه‌شیاوو ناپیرۆز. به‌ڕێزان ئامانجی پاک هه‌رچه‌ند پیرۆزیش بێ ئامرازی پیس پاساوناداته‌وه. ئێوه‌ش به‌داخه‌وه زۆر پاک‌وپیستان لێکداون، به‌بێ‌ئه‌وه‌ی بیرله‌وه بکه‌نه‌وه که پیس چۆن ده‌توانێ پاکیش تێوه‌رداو پیسی کات. هاوده‌ردانم! ئه‌وه کشتوکاڵ نیه په‌ینی پیس بکاته به‌ری بێستان‌و به‌خاوێنی بیخۆین! له گۆڕه‌پانی گێره‌وکێشه‌کانی کۆمه‌ڵایه‌تیدا ئامیری پیس نه‌ک هه‌ر ناتوانێ ئامانجی خاوێن پێکبێنێ، به‌ڵکوو پیستریشی ده‌کا. ترسم ئه‌وه‌یه ڕکه‌پیرۆزه‌که‌تان تووشی کاری ناپیرۆزتان بکات. قه‌ره‌نیمه‌ی ئه‌و ترسه‌شم به‌داخه‌وه به‌کرده‌وه خه‌ریکه لێوه‌دیارده‌که‌وێ.\nپشتیوانیی که‌سانی وه‌ک هێندێک ده‌ره‌به‌گی به‌دناو  که له هه‌ڵبژاردنی پێشوو خۆیان خزاندبووه به‌رسێبه‌رتا‌ن‌و تیرۆریستی وه‌ک مه‌لاکرێکارو بزووتنەوە – که دیتتان چۆن له‌شه‌ڕی پێشوو سه‌ری هاوسه‌نگه‌رانتانیان بڕین – و خه‌ڵکی له‌وبابه‌ته نه‌ک هه‌ر دڵخۆشکه‌ر نین به‌ڵکوو دڵ پێ خۆشکردنشیان شه‌رمه! \nئه‌وه‌ی وا پێت هه‌ڵاده‌ڵێ باوه‌رمه‌که به‌ڕواڵه‌تی\nهه‌موو هه‌وڵی بۆگرتنی ماسی له‌ئاوی قوڕاوه\nله‌سه‌ره‌تای خۆگرتنتانڕا، زۆران ته‌مای چاکه‌خوازانه‌و چاکسازیخوازانه‌ی خۆیانیان له‌سه‌ر بنه‌مای ڕاستوێژی‌و پاکخوازیی ئێوه بنیات‌نابوو. زۆرکه‌سی له‌درۆو گه‌نده‌ڵی بێزار بریاکانیان به‌سه‌رهه‌ڵدانی ئێوه‌وه به‌ستبۆوه، به‌ڵام به‌داخه‌وه له‌جیاتی ده‌ربڕینی دروست‌و ژێرانه ئه‌وه‌ی ئه‌من دیتم هه‌ڵوێستی قیناوی‌و سه‌رگه‌ردانانه‌بوو و نیشانه‌ی شێواوی‌و شپرزه‌یی پێیه‌وه‌دیاربوو. با چه‌ند نموونه‌یه‌کتان له‌و بابه‌ته بخه‌مه به‌رچاو! ڕۆژنامه‌که‌تان بۆ تێشکاندنی حکوومه‌تی هه‌رێم له‌سه‌ر ئه‌و هه‌موو که‌مو کووڕییانه‌ی ده‌زگاکانی ئه‌و حکوومه‌ته ئه‌و خه‌به‌ره‌وه ده‌نووسێ که گۆیا یارمه‌تی دانی ماڵی به حیزبه‌کوردییه‌کانی ئێران له‌بۆدجه‌ی هه‌رێمدا گونجێندراوه. ئه‌وهه‌واڵه‌تانیش بێجگه له ورووژاندنی ڕێژیمی کۆنه‌په‌رست‌و دژ‌کوردی ئێران، له‌دژی هه‌رێمی کوردستان هیچ به‌رهه‌مێکی نه‌بوو.\n به‌ڕاستی ئه‌گه‌ر شتێکی ئاوا ده بۆدجه‌دا گونجابێ نه‌ک هه‌ر عه‌یب نیه به‌ڵکوو مایه‌ی شانازیشه. چ تاوانێکه ئه‌گه‌ر ده‌سته‌ڵاتێکی کوردی ئه‌وڕۆ ده‌ستی بڕوا، و یاریده‌ی کوردی پارچه‌کانی دیکه بدا؟ ئایا ئه‌وهه‌ڵوێسته دوژمنکاری نیه له‌گه‌ڵ پارچه‌کانی دیکه‌ی کوردستان؟\nیا ئه‌ندام پارله‌مانێکی سه‌ر به‌لیسته‌که‌تان پێشمه‌رگه به‌میلیشیا ناوده‌با، هه‌ر ئه‌و ناوه‌ی ده‌مارگرژترین عه‌ره‌به‌کان بۆ زڕاندنی ناوو پاشانیش نایاساییکردن‌و له‌ناوبردنی ئه‌وهێزه له‌سه‌ریان داناوه. هێندێک پاساویشم له‌لایه‌نگرانتان یا که‌سانی دیکه بیستووه‌و خوێندۆته‌وه که ده‌ڵێن ئه‌و به‌ڕێزه بۆیه پێشمه‌رگه‌ی ئاوا ناوبردووه که ده‌سته‌ده‌سته‌ن‌و له‌جیاتی ئه‌وه‌ی هێزێکی یه‌کگرتووبن هه‌رده‌سته‌ی سه‌ر به‌که‌س یا حیزبێکن. ئه‌وه‌ش نه‌ک هه‌ر پاساو نیه بۆ دووپاتکردنه‌وه‌ی قسه‌ی نه‌یارانی کوردو دانانی ئه‌وناوه ناخۆشه له‌سه‌ریان، به‌ڵکوو ئاگرێکه دووکه‌ڵه‌که‌ی ده‌چێته چاوی خۆشتانه‌وه. پێشمه‌رگه‌ئه‌گه‌ر ئه‌وڕۆ یێک نیه‌و نابێته‌هێزێکی یێکپارچه، سه‌ری لێ شێوێندراوه‌و ده‌مارگرژیی حیزب حیزبێنه وای لێک دوور خستوونه‌وه که خستنه‌وه سه‌ریێکیان هه‌ر ئه‌وه‌نده‌ش هاسان نیه‌که‌ئێوه‌ده‌یڵێن. ئه‌و دۆخه‌ناله‌باره‌هه‌ر وه‌نه‌بێ که‌ئی ئه‌وڕۆبێ، بناخه‌ی زۆر پێش ئێستاو ته‌نانه‌ت پێش شه‌ڕه‌خۆکوژییه‌که‌و زۆر پێش ئه‌ویش دانراوه. پێشمه‌رگه ئه‌وکاتی لێک دابڕا که هێشتا که‌س ناوی میلیشیای له‌سه‌ر دانه‌نابوو و ئه‌وکاتی کرا به‌دووبه‌ره‌و چه‌ندبه‌ره که شۆڕشگێڕه‌کان بوونه دوو به‌شی قینله‌دڵ له‌حاست یه‌کترداو ده‌ستی برای پێشمه‌رگه به‌خوێنی برا پێشمه‌رگه‌که‌ی سووربوو. دانه‌رانی ئه‌ودابه قێزه‌ونه‌ش هه‌ربه‌ته‌نێ به‌وکه‌سانه‌وه نانووسێ که ئه‌وڕۆ ده‌سته‌ڵاتی هه‌رێمیان به‌ده‌سته‌وه‌یه‌و ناتوانن یا نایانه‌وێ بیانکه‌نه‌وه هێزێکی یێکگرتوو. ئه‌ودابه‌شبوونه به‌رهه‌می بیرو ئاکاری ڕێبه‌رانی ئه‌و کاتی شۆڕشیشه که به‌ڕێز کاک نه‌وشیره‌وانی به‌ڕێوه‌به‌ری گۆڕانیش تێدا یه‌کێک بوو له به‌ناوبانگترین‌و به‌ده‌سته‌ڵاتترین پیاوانی. به‌شێکی زۆری ئه‌ندامان‌و لایه‌نگرانی ئێستای بزووتنه‌وه‌ی ناوبراویش ئه‌وکاتی ئه‌ندامی پارتی‌و یه‌کێتی‌و به‌گشتی به‌ده‌ست یه‌ک به‌کوشتده‌رانی پێشمه‌رگه‌بوون. ئه‌ودابڕان‌و پارچه‌پارچه‌بوونه به‌شێکی هه‌ره‌زۆری تاوانه‌که‌ی ده‌که‌وێته سه‌رشانی ئێوه‌ش، که‌وابوو نه‌یکه‌نه ئامێری بانگه‌شه‌ی خۆتان زۆر سه‌نگینترن!\nبناخه‌ی گه‌نده‌ڵیش که دامه‌زرا خۆ هه‌ر ئی ئه‌وڕۆ نیه. ئی ئه‌وکاتی‌یه که هێشتا یه‌کێتی وه‌ک ته‌واوه‌تیی خۆی مابۆوه‌و ده‌سته‌ڵاتداری ته‌واو بوو و هیچ گۆڕانخوازێکی لێ جیا نه‌بووبووه‌وه. ئه‌و خۆرکه‌یه ئه‌وکاتی که‌وته بنج‌و بناوانی حکوومه‌ت که تازه دامه‌زرابوو و شه‌ڕه په‌ڕۆو شه‌ڕه به‌رژه‌وه‌ندیی تاکه‌که‌سی‌و کێشه‌ی کۆکردنه‌وه‌ی لایه‌نگری زۆروبۆر به‌بێ گویدانه چلۆنایه‌تی باوبوو. کابرا له‌لایه‌ک تاوانی گه‌وره‌ی ده‌کرد، که‌ده‌که‌وته به‌ر لێپێچانه‌وه هه‌ڵده‌هاته لای لایه‌نه‌که‌ی دیکه‌و به‌هه‌ڵڵاو هه‌راو چه‌قه‌نه‌لێدان‌و شانازی‌و پێهه‌ڵاکوتنه‌وه وه‌رده‌گیراو ئاوا تاوانبار ده‌بوو به‌قاره‌مان! به‌ڵێ به‌ڕێزان ئه‌وهه‌ڵوێسته له‌لایه‌ن هه‌موانتان له‌گۆڕێدابوو و بناخه‌ی گه‌نده‌ڵی به‌و ئاکارانه داڕژاو ئێستاش به‌رۆکمان به‌رنادا. ئه‌و هه‌ڵوێستانه وێنه‌ی شه‌ڕێکی ساردی له‌ناو ڕکه‌به‌ره‌کانی نێو حکوومه‌ته‌که‌دا به‌خۆوه‌گرتبوو. پاشانیش ئه‌و شه‌ڕه سارده گه‌رم بوو و کڵپه‌ی سه‌ندو ماڵی کوردی گرته‌وه‌و زۆرکه‌سی تێدا شه‌هیدو ماڵوێران بوون‌و زۆر که‌سیش له سایه‌یدا بووژانه‌وه‌و بوون به‌لۆرت! ئه‌ودابڕانه ناپیرۆزه‌ی ئێستاش له‌ڕیزی پێشمه‌رگه‌ی کوردستاندا ده‌یبینین، ئی ئه‌وکاته‌یه که هه‌رێمی باشووری کوردستانتان کرده دووپارچه‌و هه‌رکام له پارتی‌و یه‌که‌تی په‌شێکیان لێ کرده پاوانی خۆیان. ئێوه‌ش له‌ودابه‌شکردنه‌دا بێبه‌ش‌و بێتاوان نه‌بوون تائێستا بیکه‌نه پاساو بۆ ناوو ناتۆره‌دانان له‌سه‌ر پێشمه‌رگه.\nکورد له‌کۆنه‌وه قسه‌یه‌کی هه‌یه له کێشه‌ی نێوان خزم‌و دۆستاندا ده‌ڵێ: ناخۆشیشم بوێ بۆ خه‌ڵکیم ناخۆش ناوێ! به‌ڵام ئێوه ئه‌وه‌تان هه وه‌ک له‌بیریش نه‌مابێ ده‌چن سکاڵا له‌ده‌ستی پێشمه‌رگه ده‌به‌نه‌لای دوژمنترین دوژمنی کورد که سووراوسووریش ده‌زانن که‌هیچ ده‌سته‌ڵاتی به‌سه‌ر ناوچه‌ی پێشمه‌رگه‌دا نیه! پێم بڵێن له‌وه بێجگه له عه‌یبه چتان بۆ ده‌مێنێته‌وه؟ زۆری دیکه‌ی له‌وبابه‌ته هه‌ن که باسیان بکرێ به‌ڵام له‌وتارێکی ئاوادا ناگونجێ‌و نامه‌وێ خوێنه‌ری به‌ڕێزی پێ وه‌ڕه‌زکه‌م. هه‌ر ئه‌وه‌نده ده‌ڵێم کورده کوته‌نی له‌حه‌یفی جیران…. منداڵی خۆتان مه‌دڕن.\nله‌کۆتاییدا ئه‌وه‌نده‌ش ده‌ڵێم که: زۆر له‌و به‌ڕێزانه‌ی به‌ڕێوه‌به‌ری ئه‌و دووکه‌رته، ئه‌گه‌ر نه‌ک زۆر به‌ڵام هێندێک ده‌مناسن هیوادارم تێم بگه‌ن ئه‌و قسانه‌م به‌دڵسۆزی وه‌رگرن‌و …\nبەڕێزان، داوای لێبووردن دەکەم کە هێندێک ناوم لە بابەتەکەمدا هێناون وەک (کاک نەوشیروان) کە بەداخەوە ئەوڕۆ لەناوماندا نەماوە و (بزووتنەوە) کە ئەودەمی حیزبێکی بەتەواوی جیاواز بوو لەگەڵ بزووتنەوەی ئیسلامیی ئێستا کە هەڵوێستەکانی لەتوندئاژۆۆیی ئەوکاتی بەدوورە.\n2 شه‌م ئازار 28 , 2022


سۆنیا به‌یتوشی: ده‌بێت سایزی جه‌ستم 32 یان 34 بێت\nله دیمانه‌یه‌كیدا له‌گه‌ڵ ماڵپه‌ری خه‌ڵك، سۆنیا به‌یتوشی كچه دیزانینه‌ر و نمایشكاری جلوبه‌رگی كورد، باس له نوێترین پرۆژه‌ی خۆیده‌كات و نهێنی رێكی له‌ش و لاری و ئه‌و رێكارانه‌ی ده‌یگرێته به‌ر ئاشكرا ده‌كات.\nخێزان: وه‌ك ده‌زانین له ماوه‌ی ڕابردودا دیزاینی جلی پێشمه‌رگه‌تان به‌رهه‌مهێنابوو، ئه‌و كاره پێشوازی باشی لێكرا؟\nسۆنیا : دیزاینی جلوبه‌رگی پێشمەرگەم بۆ رێزگرتن لە ناوی پێشمەرگەو ژنی پێشمەرگە بەرهەمهێنا، ئەو پێشوازیە زۆرەی لەو دیزاینەش كرا بەهۆی منەوە نەبوو بەڵكوو بەهۆی ناوی پیرۆزی پێشمەرگەو جلوبەرگەكەیەوە بوو، لەو كارەشدا هیچ مەبەستێكی ماددیم نەبوو، تەها بۆ خزمەتكردن بە ناوی پێشمەرگە ئەنجاممدا.\nخێزان: تۆ كاره‌كانت بۆ چ كۆمپانیایه‌ك ئه‌نجام ده‌ده‌یت؟ ئایا ئه‌و ستایلی جلوبه‌رگه‌ت كه دروستی ده‌كه‌یت له‌كوێ زیاتر فرۆشیان هه‌یه؟\nسۆنیا : من كارەكانی خۆم دەدەمە كۆمپانیایەكی بەرهەمهێنانی جلوبەرگ و ئەوانیش بەناو و لۆگۆی منەوە بەرهەمی دەهێنن و لەچەندین وڵاتی ئەوروپا و ئاسیاش بەرهەمەكان فرۆشان هەیە، هەرچەندە تا ئێستا جلوبەرگەكانم نەهێناوە بۆ كوردستان، بەڵام بەنیازم بەمنزیكانە بڵاویان بكەمەوە.\nخێزان: بیرۆكه‌ی جلوبه‌رگه‌كانت له كوێوه سه‌رچاوه ده‌گرێت؟\nسۆنیا : بیرۆكەكانم لە سروشتەوە دێنم و هەر دیزاینێكی نوێ بەمێشكمدا بێت، ڕاستەوخۆ لەسەر كاغەز دەیكێشمەوەو دواتر گەر زانیم گونجاوە بەرهەمیان دەهێنم.\nخێزان: تا چه‌ند پێتوایه كاری دیزاینی جلوبه‌رگ له كوردستان ناسراوه‌و خه‌ڵك گرنگی پێده‌دات؟\nسۆنیا : بەداخەوە لە كوردستان خەڵك لە ژێر كاریگەری دیزاین و كلتوری بێگانەدایەو هیچ بەرهەم و دیزانێكی خۆماڵیمان نییە، ئێمە دەبێت لە داهاتودا شتێكمان هەبێت كە خۆمان وەك كورد خاوەنی بین و نەڵێین كە هەر نەوتمان هەیە، بۆیە دەبێت لە هەموو بوارێكدا داهێنانمان هەبێت، بۆ ئەوەی كوردستانیش لە داهاتودا پێویستی بە جلوبەرگی هیچ وڵاتێك نەبێت پێویستە گرنگی بە دیزان و بەرهەمی خۆماڵی بدەین، ئەو كاتە دەرفەتێكی كاری بەرفراوان بۆ گەنجانیش دێتە كایەوە، من ئێستا بۆخۆم گەر حكومەتی هەرێم هاوكاریم بكات ئامادەم كۆمپانیای جلوبەرگ بە ماركەیەك كە خاوەنەكەی كوردبێت دابمەزرێنم و بەرهەمەكانیشمان لە وڵاتانی ئەوروپاش بفرۆشرێن و جلوبەرگ لە كوردستانەوە بچێتە ئەوروپا.\nخێزان: تۆ به‌و پێیه‌ی خۆت ڕیكلام بۆ دیزاینه‌كانت ده‌كه‌یت، ده‌كرێت وه‌ك نمایشكارێكی جلوبه‌رگیش بناسرێیت! بۆ ئه‌و مه‌به‌سته تا چه‌ند گرنگی به جه‌سته‌ت ده‌ده‌یت؟\nسۆنیا : بەدڵنیایەوە بۆ نمایشكاری جلوبەرگ باڵاو جەستەو سایز زۆر گرنگە، بەڵام ئەوەش تەنها بەوە نابێت كە نان نەخۆیت، بەڵكوو پێویستە بە وەرزشكردن ئەو ئامانجە بهێنیتە دی، جەستەی كەسی نمایشكار پێویستە لاواز بێت تا جلوبەرگەكە جوانتر دەربكەوێت، لە كاتێكدا لە جەستەی قەڵەودا زیاتر جەستەكە دەردەكەوێت، ئەوەش ستانداردێكی جیهانییە كە هەموو نمایشكارێكی جلوبەرگ دەبێت سازیان 34 یاخود 32 بێت.\nخێزان: ئه‌و خواردن و وه‌رزشانه چیه كه رۆژانه‌ئه‌نجامی ده‌ده‌یت بۆ رێكی له شو لارت؟\nسۆنیا : من رۆژانە بەبەردەوامی وەرزشی فیتنس ئەكەم و خواردنیش گرنگی بەوە دەدەم هەموو ڤیتامینە پێویستەكان بخۆیم، بەتایبەت لە نانی بەیانیدا كە گرنگترین نانە بەلای منەوە، چونكە كەسێك كە نانی بەیانی دەخوات، دواتر بۆ نیوەڕۆ و ئێوارە كەمتر دەخوات و جەستەی رێك دەبێت.\nخێزان: ئایا ئه‌و جلوبه‌رگانه‌ی كه تا ڕاده‌یه‌ك روتن، له ئێران كێشه‌یان بۆ دروستنه‌كردویت؟\nسۆنیا : نەخێر، چونكە من كارم بە سیاسەتەوە نیەو سەرقاڵی پیشەكەی خۆمم بەتەنها.


ئیستکباری جیهانی بە دوای دزینی بەیتولموقەدەسە - Mehr News Agency\n24 gulanê 2017 - 20:34\nNews Code 10239\nپەیامی سەر لەشکر سلێمانی بۆ ئیسماعیل هەنیە؛\nئیستکباری جیهانی بە دوای دزینی بەیتولموقەدەسە\nفەرماندەی هێزی قودسی سوپای پاسدارانی ئێران لە پەیامێکدا هەڵبژاردنی ئیسماعیل هەنیەی وەکوو سەرۆکی نووسینگەی سیاسیی حەماس پیرۆزبایی کرد و هیوای خواست هەوڵەکانی ئەو بزووتنەوە بۆ گەیشتن بە ئامانجەکەی.\nبە ڕاپۆرتی ئاژانسی هەواڵی مێهر لە دفاع پرێس، سەر لەشکر قاسم سڵێمانی فەرماندەی هێزی قودسی سوپای پاسدارانی ئێران لە پەیامێکدا هەڵبژاردنی ئیسماعیل هەنیە بە سەرۆکی نووسینگەی سیاسیی حەماس و هەروەها هەڵبژاردنی یەحیا سنوار وەکوو سەرۆکی نووسینگەی سیاسی ئەو بزووتنەوە لە کەرتی غەزە پیرۆزبایی کرد.\nلە ئەو پەیامەدا هەنیە بەم جۆرە خراوەتە بەر دەنگەوە: هیوادارین بە هەوڵەکانی ئێوە بۆ داکوتانی ڕەگ و ڕیشەی بەرخۆدان لە بزووتنەوەی حەماسدا.\nناوبراو زیادی کرد: هیوادارین ئەوەی کە بە قازانجی نەتەوەی فەلەستینە بە دەستی خەیری ئێوە بەدی بێت؛ ئیستکبار و دەستوپەیوەندە زایۆنییەکەی بە دوای خەسار گەیاندن بە نەتەوەن.\nفەرماندەی هێزی قودسی سوپای پاسدارانئ ئێران پاشان جەختی کرد: ئیستیکباری جیهانی و زایۆنیزم بە دوای بە لارێیا بردنی جیهادی ئۆمەت لە ڕێبازە ئیسلامییەکەین، ئەوان بە دوای دزینی قودسن ئەویش لە چرکەیەکی سەختدا کە لایەنگرەکانی ئەو شارە تووشی لاوازیی ئیرادە بوونەتەوە و دەستیان لێی کێشاوە.\nقاسم سڵێمانی پاشان وتی: جگە لە پیاوە گەورەکان، کەسێک دەست ناداتە کاری گەورەوە لە دۆخی سەختدا؛ چاومان بڕێوەتە دووربینیی ئێوە – هەر ئەو جۆرە کە لەگەڵتان پەیمانمان بەستووە- بۆ گەیشتن بە داهاتوویەکی باشتر کە تێیدا قەیرانی ناخۆیی بە زیرەکی چارەسەر دەبێت؛ ئێمە چاوەڕوانی پتەو کردنەوەی یەکپارچەیی لە گەڵ دۆستانی حەماس، هاوپەیمانانی بەرخۆدانین تا سەرەنجەکان وەکوو ڕابردوو دووبارە بگەڕێنەوە بۆ لای ئارمانی فەلەستین.\nناوبراو لە درێژەدا وتی: چاومان بڕیوەتە هەوڵەکانی ئێوە بۆ گەڕانەوەی دووبارەی ئارمانی فەلەستین بۆ سەرووی شەڕی جیهانیی موسڵمانان. جەخت لە سەر ئەو خاڵە دەکەین کە هەمووان ئەبێ لە خزمەتی ئارمانی فەلەستیندا بن و ئیزن نەدەین کە ئەو بابەتە ببێتە قوربانیی قازانجی کەسانی تر و بڕێ کۆبەند.\nفەرماندەی هێزی قودسی سوپای پاسدارانی ئێران وتیشی: هیوادارین هەوڵەکانی ئێوە تا ئازاد کردنی مزگەوتی ئەقسا و تەواویی خاکی فەلەستین بە دەستی قارەمانەکانی فەلەستینی درێژەی هەبێت و قودس وەکوو ڕابردوو ببێتە شوێنی دیداری تەواویی موسڵمانان و مەسێحییەکان.


جۆرج ئۆرویل و سەر سوڕمانى موخابەراتى بەریتانى – Denegkan\nجۆرج ئۆرویل و سەر سوڕمانى موخابەراتى بەریتانى\nbyتاهیر\tJanuary 14, 2009\tگشتی\nو/تاهیر عو سمان\nدۆسیەكانى موخابەراتى بەریتانىm15 كە بەم دواییانە كەوتنە بەردەستى جەماوەرەوە روونیان كردۆتەوە كەوا نووسەرى بەریتانى بەناوبانگ جۆرج ئۆر ویل بۆ ماوەى زیاتر لە دەسال َ لەبەر گومان كردن لە بیر و بۆچوونە سیاسیەكانى خراوەتە ژێر چاودێرى نۆكەرانى موخابەراتى بەریتانیەوە . بەڵام لەوە دڵنیا نەبوونە كە ئایا ئەو نووسەرە شیوعیە . لە راپۆرتێكى لقى تایبەتى لە پۆلیسى ئەسكو تلند یاردا هاتووە كەلە مانگى كانوونى دووەمى 1942 دا ئامادەكراوە كەوا نووسەرى ناودارى خاوەن رۆمانى 1984 خاوەن بیر و باوەرێكى شیو عى چەسپاوە !!\nبەڵام ئەفسەرێكى موخابەرات وەڵامى ئەو راپۆرتە بەوە دەداتەوە كەوا نە ئۆرویل پەیوەندى بە حیزبى شیوعیەوە هەبووە و نەحیزبى شیو عیش پەیوەندى بە وە و ە هەبووە . یەكێك لە دۆسیە پارێزراوەكانى نێو كۆمەڵێك بەڵگەنامەى بەریتانى ئاشكراى دەكەن كەوا موخابەرات دژى ئەوە نەبووە ئۆرویل لە یەكێك لە بنكە سەربازیەكانى كاتى جەنگى جیهانى دووەم كار بكات . بەڵام ئۆرویل ئەو كاتە دەكەوێتە ژێر چاو دێرىو تاقیكردنەوە نهێنیەكان پاش ئەوەى ببێتە پەیامنێرى رۆژنامەى سەنداى ئۆبزرڤەر لە نێو بارەگاى هێزەكانى بەریتانیا لە باكوورى ئەفریقیا .\nراپۆرتى لقە تابەتیەكەى موخابەرات دەلًىَ ( ئەو پیاوە بیرو راى شیوعى جیا جیاى هەیە زۆر لە هاوڕىَ هیندیەكانى دەڵێن ئەوان چەندین جار لە كۆبونەوە شیوعشەكان بینیویانە . هەروەها راپۆرتە كە دەلًىَ ئەو هەمیشە جلو بەرگى بۆهیمى پۆشیوە جا لە كاتى كاركردن دا بووبىَ یا لە ساتە كانى گاڵتەو یاریدا . ئەفسەرێكى m15بە تەلەفۆن پەیوەندى بەو كەسەوە كردوە كە راپۆرتەكەى ئامادە كردوە سەبارە ت بە مەبەست و ناوەرۆكى راپۆرتەكە پرسیارى لىَ كردوە , لە ئاكامى ئەو پەیەندیەشدا دەركەوتووە كەوا راپۆرت نووسەكە پێى وابووە كەوا ئۆرەیل كە لە بە ڵگە نامە كاندا بە ناوى راستە قینەى خۆى واتە بە ( ئیریك بلێر) ئاماژەى پىَ كراوە ( شیوعیەكى توند رەو نیەو زۆر لە گەڵ هێڵە رە سمیەكەى حیزبى شیو عیدا یەك ناگرنەوە )).\nئەفسەرەكەى موخابەرات نووسیویە كەوا ئەو پیاوە باشەى كە راپۆرتەكەى نووسیوە خۆى سەرى لىَ سور ِماوەو نەیزا نیوە چ وشەیەك بۆ وەسفى ئە و كابرایە دابنىَ . بۆیە زاراوەى بیرو راى شیوعى هەمەجۆرى ) بۆ بەكار هیًناوە . پاشان دەلًىَ لە نووسینەكانى دوایى ئۆرویل دا دەركەوتووە لەوانەش ( شێرو كەركەدەن ) لاهەروەها لە گفت و گۆیەكانى لەو سیمینارەى كە لە بارەى ( خیانەتى چەپ ) سازكرابوو . وا دەردەكەوىَ كە ئەو پەیوەندى بە حیزبى شیو عیەوە نەبىَ و حیزبى شیو عیش پەیوەندى بە مەوە نەبىَ .\nئۆرویل ى نووسەریش بە چەند بەر هە مێكى ئە دەبیەوە ناسراوە وەكو 1984 , كێڵگەى ئاژەڵەكان , كە تیلیدا رەخنە لە سیستەمە تۆتالیتاریەكان دەگرىَ . هەروەها چەند كتێبێكى ترى هەیە كە هێرش دەكاتە سەر زوڵم و ستەم وەكو ( لەلەندەن و پاریس ) رێگا بەرەو شۆستەى وینجان) .\nبەڵگە نامە بەریتانیەكان روونیان كردۆتەوە كەوا ئۆرویل بۆ یە كەمین جارلە ساڵى 1929 بووەتە مایەى سەرنج راكێشانى موخابەراتى بەریتانى راسپێردراو بە قەڵا چۆكردنى سیخوڕى m16 كاتێك داواى كردوە ببێتە پەیامنێرى بڵاو كراوەیەك لە پاریس بەناوى (_ووركرز لایف)(ژیانى كرێكاران). لە ساڵى 1942 دا راپۆرتێكى موخابەرات بەوە وەسفى دەكات كە لە ژیانیدا كەمێك ئاژاوە گێڕەو تێكەڵى چەند لایەنێكى توند رەو بووە) .\nوە راپۆرتەكە دەلًىَ بێگومان ئەو پباوە بیرو راى چەپى توندى هەیە بەڵام هێشتا لە شیوعیە توند رەوە كان دوورە. لە چەندین راپۆرتى هاو شێوەى تردا هاتووە كە لە بارەى چەندین كە سایەتى ئەدەبى و هونەریەوە نووسراون كەوا بۆ نوونە ئالان لۆ ماكس _ى مۆسیقا ژەنى ئە مە ریكى لە ترسى ئەوەى پەیوەندى بە شیو عیە كانە وە هەبىَ بە هەمان شێوە لەلایەن m15 خراوەتە ژێر چاو دێریەوە وە باڵێكى تایبەتى موخابەرات چاو دێرى ئەو بەرنامە مۆسیقیەیان كردوە كە ناو براو لە سەرەتاى پەنجاكان لە bbc پێش كەشى كردوە . لە هەندێك بەڵگەنامەو تۆمارى دیكەدا هاتووە كەوا سیخورێكى ئەرجەنتینى بەناوى ئەرنستۆ هۆب كە سیخوڕى بۆ ئەڵمانیەكان كردوە . دەستى لە گواستنەوەى چەند كەلو پەلێكى بەنرخى ئەڵمانیدا هەبووە بۆ باشورى ئەفریقیا . بەڵام لە تشرینى یەكەمى 1943 دواى ئەوەى پەندین راپۆرت و هەواڵ بۆموخابەرات بەرز دەكرێتەوە لە ناوچەى ( جەبەل تاریق ) دەگیرىَ و لە لەندەن لێپر سینەوەى لە گە ڵدا دەكرىَ . هەروەها موخابەرات چاپى 1945 ى گۆڤارى ( سروشتى) ( the naturist بە وردى دەپشكنن بۆ دڵنیا بوون لەوەى كە ئەگەر چەند نووسینێكەى نهێنى هەبىَ تەنها بە گیراوەى سۆداو ئاو بخوێندرێتەوە . وە پشكنینێكى ورد لەسەر ئەو ژمارەى گۆڤارەكەكرا چونكە گومان دەكرا لە نێوان دێرەكانى چەند وتارێك لەبارەى ئافرەتە رووتەكان و چەندین وتار بەناو نیشانى رێبازى سروشتى لە وڵاتە یەكگرتووەكان و لە ش شاسى سروشتى بە درێژایى ساڵ , بڵاو كرابێتەوە .\nPrevious مه‌رگی پشیله‌یه‌ک، گرنگتره له مه‌رگی گه‌ل و وڵاتێک\nNext کاروان لای من هه‌ڵۆیه‌کی نه‌مره.. ..یوسف کانی مارانی


Diplomatic Magazine | ڕوداوەكانی پشت كشانەوەی یەكگرتوو لە حكومەت\nیەكگرتوی ئیسلامی لە تاقیكردنەوە قورسەكەدا بەسەركەوتویی هاتە دەرەوە\nڕوداوەكانی پشت كشانەوەی یەكگرتوو لە حكومەت\nلەژیانی حیزبایەتیدا چەند وێستگەیەكی بڕیاردان هەن كە لەوانەیە بۆ دەیان ساڵ كاریگەری لەسەر رەوتی روداوەكانی دوای خۆی جێبهێڵێت، هەندێ حیزب لەكاتی گونجاودا ناتوانن ئەو بڕیارە پێویستە بدەن و لە رەوتی روداوەكان دوردەكەونەوە، هەندێكی دیكەشیان پرۆسەی بڕیار وەرگرتنەكە دەبێتە دێوەزمیەك بۆی و حیزبەكە توشی لەتبون و دابەشبونی قوڵ دەكات.\nلەناو ئەم بژاردانەدا یەكگرتوو بەسەركەوتووی لەم تونێلە دەربازی بوو. هەرچەندە بڕیارەكەی درەنگ كەوت و بەوەش هەندێ رەخنەی هاتە سەر، بەڵام بەدەستهێنانی كۆدەنگی بۆ بڕیارەكە لەوە گرنگتربوو.\nلە بنەرەتدا دانانی 20 ڕۆژ وەك دوا وادە بۆ كشانەوە بە كۆمەڵێك مەرجی تەعجیزییەوە بۆ حكومەت، ئامانجەكەی بەهانە هێنانەوە نەبوو بۆ مانەوە لە حكومەت و دودڵێش نەبوو لەوەی بكشێنەوە باشە یان نا؟ بەڵكو ئامانجە راستەقینەكەی خۆشكردنی زەمینەی ناوخۆیی حیزب بوو بۆ بڕیاری كشانەوە و نەمانی هیچ بەهانەیەك بوو بۆ مانەوە لە حكومەتدا.\nبابەتی كشانەوە لە حكومەت بەنیسبەتی یەكگرتوەوە جیاوازبوو لە گۆڕان و كۆمەڵی ئیسلامی. بزوتنەوەی گۆڕان دوای دەركردنی وەزیرەكانی هیچ بەهانەیەكی نەمابوو بۆ مانەوە لە حكومەت، هەرخۆی بە كردەیش لە حكومەتدا نەمابوو، تەنها ئەیویست تەسلیمی ئەجێندای پارتی نەبێت و لەوكاتەدا نەگشێتەوە كە پارتی حەزدەكات بكشێتەوە.\nكۆمەڵی ئیسلامیش دەمێكە حساباتی خۆی لەگەڵ پارتی ساف كردووە و بۆئەوەی هەڵوێست بۆخۆی تۆمار بكات، دەمێكە دەیەوێت لە حكومەتەكەی یەكێتی و پارتی بكشێتەوە، لە كشانەوەشی لە حكومەت شتێكی ئەوتۆی نییە لەدەستی بدات.\nبۆ یەكگرتوو، هەڵوێستەكە قورستر بوو، چونكە لە چەندین لاوە لەژێر فشاردابوو. لەلایەكەوە لەژێر فشاری كۆمەڵ و گۆڕاندابوو كە داوایاندەكرد بكشێتەوە و مانەوەی یەكگرتویان لە حكومەتەكە وەك خاڵی نەنگی نەبونی جورئەتی سیاسی لێكدەدایەوە دوای هاتنەدەرەوەی خۆیان، هەروەها لەلایەكی دیكەش ئەبوایە حسابی بۆ رای سەركردایەتی حیزبەكەی كردایە لە ناوچەی بادینان كە پێیان وابوو نابێت یەكگرتوو شوێن هاشوهوشی فەیسبوك و رای گۆڕان و كۆمەڵ بكەوێت، لەكاتێكدا تیغی گۆڕان و كۆمەڵ لەسەریان كەمتر بەئازار نەبوو لە تیغی یەكێتی و پارتی.\nلەلایەكی دیكەشەوە یەكگرتوو لەژێر فشاری گەورەی رێكخستنەكانیدابوە لە پارێزگای سلێمانی بە قیادە و قەواعیدەوە. ئەوان بە ئاشكرا ئەیانوت پێیان خۆش نییە وێنەی یەكگرتوو لە پاڵ وێنەی دەسەڵاتدا بێت دوای ئەوەی گۆڕان و كۆمەڵ لێی كشانەوە. هەروەها ئەیانوت ئەركی یەكگرتوو نییە ئۆباڵی شكستەكانی حكومەت لە ئەستۆ بگرێت و شانبداتە بەر قەڵای گەندەڵی 26 ساڵی دەسەڵاتی یەكێتی و پارتی.\nهەموو ئەوانە بەهانەی گەورەبون بۆئەوەی یەكگرتوو لە حكومەت بكشێتەوە، بەڵام ئایا بەسانایی دەتیتوانی ئەو بڕیارە تێپەڕێنێت و بڕیارێكی لەوجۆرە بدات؟\nیەكگرتوو دەبوو سەرە رای ئەوەی كەنیەتی تەڵاقدانی حكومەتی هێنابوو، بەجۆرێك بكشێتەوە كە كێشەیەكی ناوخۆیی بۆ دروست نەكات و كشانەوەی نەبێتە ئاگرێك لە ماڵەكی خۆیدا.\nیەكگرتوو سەركەوتووبوو لەوەی ئەو تیرەی دەیهاوێت سەردڵی خۆی نەپێكێت، چونكە لە 16ی مانگدا توانی بە كۆدەنگی سەركردایەتی بە بڕیاری كشانەوە لە حكومەت بێتە دەرەوە.ئەمەش خاڵە جەوهەریەكەبوو بە نیسبەتی یەكگرتوەوە.\nبەڕونی مەبەستمە باسی رەچاوكردنی بیرو ڕا و دۆخی یەكگرتوو لە بادینان بكەم كە هەم رای جیاوازیان هەیە و هەمیش نایانەوێت خۆیان بخەنە بەردەم شەلاقی پارتی.\nئەوەی كە یەكگرتوو كردی لە 20 ڕۆژ لەمەوپێش بە دروستی لە 14 ی دیسەمبەری ساڵی رابردوو یاریەكی عاقڵانەبوو.\nلەوانەیە لەچەند ساڵی رابردودا ئەمە قورسترین وێستگەی سیاسی بێت كە یەكگرتوو بە كۆدەنگیەوە نەك بە زۆرینە لێی هاتبێتە دەرەوە.\nئێستا دوای هاتنەدەرەوە لە حكومەت دەبێت یەكگرتوو بەرچاوی ڕون بێت بۆ داهاتوو چ هەنگاوێكی سیاسی دیكە هەڵدەگرێت.\nچونكە بەتەنها كشانەوە لە حكومەت بەس نییە، بەڵكو دەبێت پلانی بۆ ئەوەش هەبێت دوای ئەوەی لە حكومەت دەكشێتەوە چی دەكات